We are not free - Hood River County Library District\nChee, Traci, (author.). Takeda, Scott Keiji, (narrator.). Woren, Dan, (narrator.). Potter, Ryan, 1995- (narrator.). Fumiko, Ali, (narrator.). Oda, Sophie, (narrator.). Kishino, Andrew, (narrator.). Lee, Christopher Naoki, (narrator.). Rolek, Grace, (narrator.). Ishii, Erika, (narrator.). Ishibashi, Brittany, 1980- (narrator.). Kanazawa, Kurt Sanchez, (narrator.). Kitagawa, Terry, (narrator.).\nFourteen teenage Japanese-American citizens' lives are irrevocably changed when over 100,000 people of Japanese ancestry are forced into desolate incarceration camps during World War II.\nHood River County Library CD FIC CHEE (Text) 33892100719815 Adult New Audiobooks Audiobook CD None 01/22/2021 Checked out 03/23/2021\nPublisher: [Boston, Massachusetts] : Houghton Mifflin Harcourt, \nRead by Scott Keiji Takeda, Dan Woren, Ryan Potter, Ali Fumiko, Sophie Oda, Andrew Kishino, Christopher Naoki Lee, Grace Rolek, Erika Ishii, Brittany Ishibashi, Kurt Sanchez Kanazawa, and Terry Kitagawa.\nYOUNG ADULT FICTION / Historical / United States / General.


topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Instalazioa elektrikoak eta automatismoak" topic_facet:"Fabrikazio mekanikoko diseinua (Heziketa Zikloa - LOE). Goi maila" topic_facet:"Ekipamendu eta instalazio termikoak (Modulua - LOE)"\nProposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Instalazioa elektrikoak eta automatismoak Proposatutako gaia: Fabrikazio mekanikoko diseinua (Heziketa Zikloa - LOE). Goi maila Proposatutako gaia: Ekipamendu eta instalazio termikoak (Modulua - LOE)


Imagina Otxarkoaga: abril 2012\n“IMAJINATU OTXARKOAGA” PROGRAMAREN ARRAKASTA BAIEZTATU EGITEN DA %75 GARATU ONDOREN\n· 48 proiektuen eta planifikatutako 150 jardueren garapena %81,82koa izan da bizi-kalitate arloan, %91,67 bizikidetzan, %64,29 azpiegituretan eta %63,64 sustapen ekonomikoan, amaitutako zein martxan dauden proiektuak kontuan hartuta.\n· Erkidegoaren indartze prozesuan 4.000 pertsona inguruk hartu dute parte, erabateko populazioaren %36,59. Beharrezkoa zen zeharkako lanean eta sarean auzoko 50 gizarte-eragileen %100 mobilizatu da.\nBilbo, 2012ko apirilaren 12a. 2008an, Bilboko Udalak, auzokoen laguntzarekin, “Imajinatu Otxarkoaga” plana martxan jarri zuenetik Otxarkoaga auzoko irudi estereotipatuarekin amaitzeko eta Otxarkoaga Bilboko beste auzo baten bihurtzeko eta irudi ezkor hori deuseztatzeko aurrera eraman diren ekimenak asko izan dira. Gaur egun, irudi hori gaindituta dago eta Otxarkoaga auzoko etorkizuna itxaropenez beteta dago, neurri baten “Imajinatu Otxarkoaga” planari ezker. Estatu osoan aitzindaria den proiektu honek, hiritarrak bere ingurunea hobetzeko ideiak ematera gonbidatzen ditu. Auzo-bizikidetasun eta talde-integrazioaren eredu bat da gainera.\n"Imajinatu Otxarkoaga" erkidego-plana auzoaren etorkizuneko diseinuan interesdun gizarte eta auzo-eragileen parte-hartzean eta inplikazioan oinarritzen da. Bilboko Udala demokrazia parte-hartzailea bultzatzen duten metodologien alde agertzen da, hiritarren parte hartzea bultzatuz auzokideen behar eta egonezinetara hurbiltzeko.\nParte hartzaileen ikerketa egin eta hiritarren eskaerak jaso eta gero, 4 jarduera arlo finkatu ziren (bizi-kalitatea, bizikidetza, azpiegiturak eta sustapen ekonomikoa), aurkitutako beharretan oinarritutako 48 proiektu eta 150 jarduera zehatzetan.\nPlan aitzindari honetan azpimarratu daiteke Udaleko Sail guztiek bat egin dutela auzokideek burututako Erkidego Plan hau aurrera eramateko.\nAuzokideen gogobetetzea neurtzeko, Bilboko Auzoetako Hiri Behatokiko datuak erabili dira (2009tik 2010era eman den barrutietako garapena). Datu hauen artean garrantzitsuenetariko batek, beste auzo batera bizitzera joateko gogoa %61etik %37ra jaitsi dela adierazten du. Behatokiko datuetatik “Imajinatu Otxarkoaga”ko erkidego planeko arlo bakoitzeko proiektu eta jarduerek auzokoentzat izan duten eragina neurtzen da.\nAdibidez, sustapen ekonomikoari dagokionez, auzokideek bertako merkataritzari 3,90 puntuazioa ematen zioten eta orain berriz, 5,76. Otxarkoaga balorapen txarrena zuen hirugarren auzoa izatetik, onenetarikoen 11.postura igo da. Otxarkoagan 180 negozio daude (dendak eta enpresak), hauetatik, %70 denda txikiak dira eta besteen artean gehienak ostalaritzan dihardute.\n· Gizarte laguntzen kontrola: Gaur eguneraino, berraztertzerako 727 txosten bidali dira Bizkaiko Foru Aldundira. Gainera, 2010eko abendutik, Diru-sarreren Berme Errenta Lanbideren bidez kudeatzen da, beraz, profil zehatzetan areagotu daiteke lana.\n· Gizarte laguntzen informazioa: Hiritarrei zuzendutako laguntza sozialei buruzko kanpaina informatibo honek adjudikazio lortzeko bideei buruzko informazioa eskaintzen du eta baita mitoak deuseztatu ere. 1.000 diptiko sortu eta banatu ziren auzoko postontzitan.\n· Haurtzaindegia: Eskaintzaren %50ko hedapena.\n· Hezkuntza: Bizikidetza eta gizatasun programa bat jarri da martxan eskoletan. Eskola bitartekoen programa baten ezarketa. Auzoko hezkuntza eskolen bateratzea, haurren eskolaren hedapena eta kalitatezko eskolaz kanpoko ekimenen eta hezkuntza laguntzarako tailerren garapena auzoko zenbait zentrotan: Haurgune, Gaztegune, Kidegune, Gugaz Aurrera, auzoko elkarteak, etab. Urtero 200 ekimen inguru antolatzen dira, bertan 3.000 umek eta gaztek hartu dute parte.\n· Hiritarren segurtasuna: Hiritarren eskaerei erantzuteko, oinezko poliziaren presentzia areagotu egin da, patruila bereziak jarriz.\n· Aisia eta kultura: Adin guztietarako aisialdi eta kulturarako zenbait eskaintzen dinamizazioa eta dantzaldiak pertsona nagusientzat. Urtero, nagusientzako 7 dantzaldi ospatzen dira eta bertan biltzen dira 2.800 pertsona inguru auzokoen eta Otxarkoaga kanpokoen artean.\n· Gatazkak Kudeatzeko Taldea (GKT): Udaleko sail ezberdinek osatutako gatazkak kudeatzeko talde baten sorrera. Talde honek Otxarkoagako gatazkak aztertzea eta konpontzea du helburu. 2011an 21 arazo jaso ziren eta 15 konpondu.\n· Etxebizitza solidarioak: Etxebizitza solidarioen proiektuaren sorrera Udal Etxebizitzen eta EHUren arteko hitzarmen bati esker. Proiektu honi esker, graduondoko ikasleei pisu bat lagatzen zaie auzoaren alde lan egitearen truke. Pertsona nagusiak hartzen dira kontutan bereziki. 14 pisu 2010-2011 ikastarorako eta beste 14 pisu 2011-2012rako. %100 okupazioa.\n· Gizatasun Plana: Gizatasun Plan baten garapen eta hedapena 3 publizitate kanpainen bidez ondasun publikoarekiko errespetua, hiri-kirola (hiri lehiaketa bat) eta eskoletan gizatasuna lortzeko. Lehen mailako ikasleekin “Doy la cara por la convivencia” landu zen 50 umeekin eta bigarren mailakoekin Otxarkoagako Heziketa Zentroan lip dub bat egin zen gizatasunaren inguruan. Bertan 550 pertsonek hartu zuten parte. Gizatasun gida bat ere landu zen, 5.000 kopia banatu ziren Otxarkoagako postontzietatik. Gizatasun azoka bat burutu zen baita.\n· Elkarteen babesa: Auzoko baliabideen gida bat egin eta postontzietara bidali zen. Gida honetan udal zerbitzuen zein asoziazio-sarearen %100ak hartu zuen parte. Elkarteen Azoka bat ospatu zen 2009ko abenduan hiritarrei auzoko elkarteek egiten dutenaren berri emateko. 100 pertsona egon ziren bertan.\n· Kalearen berreskuratzea: Parte-hartzea, bizikidetza eta kultura-arteko harremanak bultzatzeko ekimenen bidez: Igandetan Jolastu (hileroko igande baten Tendel Elkarteak gazteenei zuzendutako aisialdirako ekimenak antolatzen ditu), emakumeei zuzendutako jardunaldiak, hirugarren adinari (hirugarren adinekoek dituzten beharren ikerketa), beste kultura eta jatorrikoei…\n· Auzoko irudiaren hobekuntza: Gosari-lana komunikabide nagusiekin, Otxarkoagari buruz ematen diren berriei buruzko komunikazio plan bat garatuz. Gaur egun agertzen diren berri gehienak baikorrak dira eta Imajinatu Otxarkoaga Planari buruz hitz egiten dute.\n· InfoOtxarkoaga: Udal argitalpen zehatz baten sorrera, InfoOtxarkoga. Dagoeneko 4 ale kaleratu eta auzoko postontzietatik banatu dira.\n· Denboraren bankua: Auzoan zegoen ekimen bati jarraituz, behar bat duten pertsonei trebetasun bat dutenekin harremanetan jartzen zaie, denboraren trukea ekimen honen ardatz nagusia izanik.\n· Bilboko Berregokipenerako Hirigintza Elkartearen (SURBISA) informazio gune bat ipini da auzoan. 2011 urtean 1.112 kontsulta jaso ziren bertan eta hauei erantzuteko 37 igogailu jarri dira auzoan.\n· Merkatu plazaren birmoldaketa.\n· Ekoizpen Eszenikorako Berrikuntza Zentroaren (ESKENA) sorrera eliz zaharrean, eliza birgaitu eta egokitu ondoren.\n· Etxebizitzen hobekuntzarako Zaharberritze Plan Orokorra amaitu da auzoan.\n· Metroko 3. Linearen eraikuntza eta abiarazia (2013rako espero da).\n· Hirigintzaren hobekuntza: argiztapena, linea elektrikoak, barandak, baldosak…\n· Irumineta-Arbolantxa bidearen konponketa: Auzoko leku honetan aisialdi eta kirol guneak jarriz sarbidea eta trafikoa hobetu egin da eta gainera aparkaleku gehiago lortu dira.\n· Auzoko merkataritzarako lokalen ikerketa sakona: Modernizazioa, azpiegituren hobekuntza eta merkatuaren ikerketak bultzatzeko. Ikerketan erabiltzen eta erabiltzen ez diren lokalen mapa eta merkataritzaren ezaugarri estrukturalak eta tipologia aurkitu ditzakegu. Datu hauek, merkataritza eskaintzaren hutsuneak antzemateko erabiltzen ari da.\n· Merkataritzarako laguntza: Otxarkoagako enpresa eta merkataritzarako prestakuntza eta laguntza ekonomikoa sustatzen duen programa. 13 merkatal toki lortu dute laguntza. Lan Ekintza eta Udal Etxebizitzen arteko elkarlana Otxarkoagako “El Chino” merkataritza-gunea hobetzeko.\n· Otxarkoagako Merkatarien Elkarteari laguntza bere jarduerak eta barne eta kanpo ezaguerak bultzatzeko: elkartearen web orrialdea sortu eta garatu egin da.\n· Enpresen haztegia: 18 lokal egokitu dira eta dagoeneko 14 negozio berri sortu eta martxan daude.\n· Muralismo eta pasai-pinturen proiektua: Etxeaurreen berreskuratze eta apainketarako etorkizuneko proiektu baten azterketa. Proiektu honek muralismo eta paisai-pintura proposatzen du. Arteari esker auzoaren irudi baikorrago bat lortu nahi da.\n“Imajinatu Otxarkoaga”k zenbait sari jaso ditu, horien artean Lurralde eta Marketing Saria Más Cuota Komunikazioko Enpresaren Zerbitzu kategorian. Gainera, Demokrazia Parte-Hartzaileko Nazioarteko Behatokiak antolatzen duen "Ohitura Onak Hiritarren Parte-Hartzean" arloaren lehiaketan hartu zuen parte.\nPublicado por Álvaro en 4:35 No hay comentarios:\n“IMAJINATU OTXARKOAGA” PROGRAMAREN ARRAKASTA BAIEZ...\nSoy de Otxar... Y deportista\n“IMAGINA OTXARKOAGA – IMAJINATU OTXARKOAGA” ORGANI...\n“IMAGINA OTXARKOAGA – IMAJINATU OTXARKOAGA” VII. A...\nFotos Igandeetan Jolastu


Otsailak 4 (10:30) - Portalea\n“Minbizia da” izenburupean, hainbat alderdi aztertu nahi dira. Honela, Minbiziaren Aurkako Elkarteak, Gipuzkoako gizartearen jarrera bilatzen du, ondoren ekintza-plan bat sor dezaketen hausnarketak eta ondorioak lortzeko.\nBajo el título de ‘Llámalo Cáncer’ se pretende analizar diferentes aspectos sobre los que la asociación busca un posicionamiento de la sociedad guipuzcoana con la idea de obtener reflexiones y conclusiones que puedan, a posteriori, generar un plan de acción.\nRedirecting to https://www.aecc.es/es\nHasiera: asteartea, 2020 otsaila 4, 10:30\nBukaera: asteartea, 2020 otsaila 4, 12:30\nHelbide osoa: Bista-Eder Kalea, 10, 20600 Eibar, Gipuzkoa


«Pentsamendu konplexua haurtzarotik lantzen hastea aldarrikatzen ari gara, eta eskola ibilbide osoan hausnartzeko espazio bat ematea» | erritarrak | GAUR8 - mila leiho zabalik\nJakinmin elkarteko presidentea\nHezkuntzan hausnarketa etiko eta filosofikoa bultzatzeko manifestu bat bultzatu du Jakinmin elkarteak beste hainbat eragilerekin. Filosofiak geletan espazioa berreskuratzea dute helburu.\n«Pentsatzen irakasten dugu; gure buruari galderak egiten erakusten eta galdera horiei buruz hausnartzen ikasten egiten dugu»\n«Abiapuntua ariketa bat, ipuin bat edo bideo bat izan daiteke; ‘disparadore’ hitza erabiltzen dugu, pentsamenduaren ‘disparadoreak’ direlako»\n«Haur filosofia lantzen den moduagatik beragatik, txandak errespetatu egin behar dira, ikasleek irakasleak baino gehiago parte hartzen dute, besteen ideiak entzun behar dira... Hor bada bizikidetza eta tolerantzia lantzeko bide interesgarri bat»\nHezkuntzan, hausnarketa etiko eta filosofikoaren defentsan” izenburua du hainbat elkartek, adituk eta izen ezagunek plazaratu duten manifestuak. Hezkuntza lege organiko berrira begira filosofiak geletan espazioa berreskuratzea eskatzen du. «Hausnarketa etikoak derrigorrezko hezkuntza formaleko ikasmaila guztietan presente egon behar» duela planteatzen ari dira hainbat eragile, arlo pertsonalean eta kolektiboan dituen onurei erreparatuta. Jakinmin Praktika Filosofikoen Elkartea horien artean dago. Imanol Alvarez Varelaren ustez, filosofia ikasi eta praktikan jarri behar da. Dioenez, elkarrizketa filosofikoa txikitatik lantzen da, eta lanketa horrek eremu zehatz bat izan behar du eskola ibilbide osoan. Horren onurak baieztatzen dituzten azterketak daude, baita materiala eta metodologia ere.\nPentsatzen irakastearen garrantzia nabarmentzen duzue. Nola irakasten da pentsatzen?\nEz da erraza, baina, batez ere, gure buruari galderak egiten erakusten egiten da, eta galdera horiei buruz hausnartzen ikasten, eredu bat emanez baina batez ere tresnak jarriz. Guk planteatzen dugun metodologian irakaslearen edo gidariaren papera izango litzateke tresna bat, erantzunak eman beharrean galderak egiten erakustea, ikasleei beraien buruari galderak egiten erakustea. Abiapuntu gisa ariketa bat erabiltzen dugu edo abiapuntu ludikoagoak izan daitezkeenak: ipuin bat, bideo bat… filosofikoki interesgarria dena edo hausnartzeko bidea ematen duena. Guk “disparadore” hitza erabiltzen dugu askotan, pentsamenduaren “disparadore” bat izan daitekeena. Hori kudeatuta, horrela pizten da pentsamendua.\nUnibertsitatera sartzeko proben harira esan duzue hezkuntza sistema bera ere ebaluatu beharko litzatekeela. Zergatik?\nNik neuk filosofia ikasi nuen eta, gero, irakasle ikasketak egin nituen. Oso paradojikoa zen irakasletza bezalako karrera batean irakasleak eredu magistrala atzean utzi dugula esatea. Ez da egia, teoria hutsa da, izan ere, azken finean, selektibitatea oraindik guztiz magistrala da, institutuetan klase gehienak magistralak dira; ikasleei erakusten zaie erantzun zuzen batzuk daudela eta horiek eman behar dituztela azterketaren egunean, baita sarri filosofia bezalako ikasgai batean ere. Selektibitatean argi ikusten da hori: bilatzen dena da ikasleak erakustea liburuan jartzen duena errepikatzeko gai dela. Hortaz ari gara, eta ez bakarrik filosofian, ikasgai guztietan hausnarketaren lanketa askoz handiagoa izan beharko litzateke.\nEgungo hezkuntzari begiratuta, badirudi pentsatzeko tarte gehiago ematen dela hasierako etapetan Derrigorrezko Bigarren Hezkuntzan baino. Hau da, hausnarketa lantzeko gaitasuna handiagoa izan daitekeenean.\nGuk sinisten dugu hausnartzeko gaitasun hori ez dela bakarrik Derrigorrezko Bigarren Hezkuntzan ematen, baizik eta txikitatik hasten dela. Hiru urterekin, umeak inork baino gehiago bere buruari planteatzen dizkio galderak, eta ulertzeko saiakera dago. Jakin-mina berezkoa da umeengan. Egia da aurrera joan ahala hezkuntza sisteman jakin-min horrek espazioa galtzen duela. Curriculuma gero eta potenteago agertzen da, eta ikaslearen jakin-mina edo elkarrizketarako, eztabaidarako, hausnartzeko gaitasun hori apur bat alde batera uzten da, oso gauza puntualetarako; ez da hezkuntzaren ardatz moduan erabiltzen eta, gure ustez, hezkuntzaren ardatza hori izan beharko litzateke. Jakinmin Elkartetik eta haur filosofia edo filosofia elkarte askotatik aldarrikatzen duguna da haurtzarotik hastea dagoeneko pentsamendu konplexua lantzen, eta bigarren hezkuntzan horri espazio bat ematea, denbora bat eskaintzea.\nEdukiak pilatzen diren heinean, eztabaidarako tarteak ezabatzen joaten dira, ezta?\nUste dut askotan oker gaudela eta lotzen dugula edukien izate hori ikasgai “serioekin”, “garrantzitsuekin”. Orduan, familiek, hezkuntza sistemak eta irakasleek eurek ere askotan aldarrikatzen dute “edukiak” gero eta lehenago sartu behar direla; ondorioz, Derrigorrezko Bigarren Hezkuntzan gero eta “eduki” gehiago eta elkarrizketarako eta hausnarketarako gero eta tarte gutxiago izaten da. Gero eta lehenago sartzen dira “edukiak” hezkuntza sisteman, Lehen Hezkuntzan bertan: etxeko lanak, “edukien” lanketa… Ez dut esaten hori ez denik egin behar, baina, agian, hori parte bat izan behar da eta beste parte bat izan behar da elkarrizketa lantzeko. “Eztabaida” hitza baino gustukoago dugu “elkarrizketa” hitza. Elkarrizketon bitartez ez dugulako bilatzen ez irabazle bat ez arrazoia duen ikaslea ateratzea, baizik eta geletan hausnarketarako espazio bat izatea.\nHorrek eragin positiboak ekarriko lituzke norberarentzat eta kolektiboki?\nGuk baietz sinisten dugu. Erabiltzen dugun metodologia “haur filosofia” deitzen da; hiru urtetik aurrera mugarik gabe egiten den filosofia ulertzeko modu bat da. Filosofia egitea da gehiago filosofia ikastea baino; eta bai, guk sinisten dugu horrek badaukala eragin positibo bat bai pertsonarengan bai gizartearengan. Zenbat eta pertsona gehiagok izan pentsamendu konplexua eta elkarrizketarako gaitasuna, horrek eragin positiboa du bai norberarengan, norberaren erabakiak hartzeko momentuan, hausnartzeko unean, bai gizartearengan. Matthew Lipman eta Ann Sharp duela mende erdi baino gehiago hasi ziren metodologia honekin, eta beraien proposamenaren oinarrietako bat gizarte hobekuntza zen. Beraiek ikusten zuten horren eragin positiboa gizartean eta maila pertsonalean, hazkunde pertsonalean. Sinisten dugu indibiduo moduan pentsatzen dugula, baina taldean hobeto pentsatzen dugula. Alegia, inori ezer inposatu barik, besteen pentsamendu bat entzunez aberastu egiten gara, eta, beraz, taldean pentsatzearena oso inportantea da gure ustez.\nGeletan nola aplikatu daiteke hori haurtzarotik?\nElkarrizketa filosofikoa planteatzen dugu. Egin izan dugu eta egiten dugu. Oraintxe bertan Derrigorrezko Bigarren Hezkuntzan ari naiz, baina Haur Hezkuntzan ere lan egin izan dut eta erabili izan dut hiru urtetik aurrera.\nAdibide praktiko bat?\nAbiapuntu moduan lehen aipatutako “disparadorea”, jolas bat, ipuin bat edo bideo bat izan daiteke. Material pila bat dago horretarako espresuki sortua. Bide ematen dute eta hortik abiatuta hausnarketa filosofikoa egiten da. Buruan dut orain dela urte batzuk lau urteko umeen gela batean erabili nuen ariketa bat. “Nahi dudana egingo dut” jolasa planteatu nuen. Ikasleak, harrituta hasieran, nahi zutena egiten hasi ziren. Noski, bi minutura baneuzkan bizpahiru ume «honek jostailua kendu dit» esanez... Nahi zutena egiteko jolasa zenez, «egin zuk nahi duzuna» esan nien. Desmadratzen hasi zenean moztu nuen jolasa; borobil batean eseri eta galderekin hasi nintzen beraien pentsamendua martxan jartzen. Beraiek bizitako bizipen bat zen, filosofikoki interesgarria dena. Galdetu nien zelan sentitu ziren, zer gustatu zitzaien eta zer ez, zer bota zuten faltan… Hortik abiatuta, askatasunari buruz hitz egin genuen, arauei buruz... Normalean inposatu zaizkien eta ulertzen ez dituzten kontuak ulertarazteko saiakera izan zen, edo horien gaineko hausnarketa bultzatzekoa.\nPentsamendu kritikoa bultzatzeak bestelako gaitasun batzuk garatzen ditu, enpatia, tolerantzia…\nEz nuke esango soilik pentsamendu kritikoak duen eragina denik. Hiru pentsamendu mota nagusi lantzen direla planteatu zuen Lipmanek: pentsamendu kritikoa, pentsamendu autonomoa eta besteak kontuan hartzen dituen pentsamendua. Pentsamendu kritikoa gauzak zalantzan jartzeko gaitasunarekin lotuta dago; pentsamendu autonomoa gure ideia propioak sortzearekin, eta, besteak kontuan hartzen dituen pentsamendua, enpatiaren, tolerantziaren... lanketarekin. Esango nuke lotuago dagoela metodologiarekin berarekin pentsatzen diren gauzekin baino. Batzuetan esaten da filosofiak tolerantzia garatzen laguntzen duela; ez nago ados, filosofiak pentsamendua garatzen laguntzen du, eta gero pentsamenduak eramango du pertsona bakoitza ideia batzuk edo beste batzuk hartzera, jarrera batzuk edo beste batzuk izatera. Kasu batzuetan hurbildu egingo gaitu, eta, beste batzuetan, urrundu, baina beti izango da lagungarria norberak ideiak argiago izan eta bestearenak hobeto ulertzeko. Batzuetan konturatuko gara hurbil ez gaudela, baina hori bera ere bada elkarbizitzaren garapen bat, tolerantzia azken batean. Haur filosofia lantzen den moduagatik beragatik, denak zirkuluan eserita, txandak errespetatu egin behar dira, ikasleek irakasleak baino askoz gehiago parte hartzen dute... Modu horretan ohitura demokratiko sano bat barneratzen da: besteen ideiak entzun behar dira, ez dira ideiak inposatzen... Hor bada bizikidetza eta tolerantzia lantzeko bide interesgarri bat.\nZelan artikulatu beharko lirateke filosofia eta etika hezkuntza sisteman?\nIrailetik aurrera Espainiako Kongresura eraman nahi dugun manifestuan aipatzen dira hezkuntza lege organiko berriak ekarriko dituen bi berrikuntza, eta horien alde gaude, baina beste lau puntu ere aldarrikatzen ditugu. Babesten ditugun bi berrikuntzak dira Filosofia ikasgaia Batxilergora bueltatzea eta Balio Etikoak ikasgaia Erlijioaren alternatiba ez izatea, baizik eta ikasle guztiek ematea. Guk pentsamenduaren lanketa hori, hausnarketaren lanketa, Haur Hezkuntzatik hastea planteatzen dugu, oso zaila baita hamabi urteko ikasle bati hausnartzen irakastea edo elkarrizketak izaten irakastea gaia txikitatik landu ez bada. Egin daiteke, baina txikitatik hasita errazagoa da. Beste alde batetik, lanketa irakasleen formakuntzan sartzea ere planteatzen dugu, bai urtero beraien lan baldintzen barruan eskainitako trebakuntza orduetan bai Irakasle Eskolan bertan. Ereduak badaude, zenbait hezkuntza sistematan txertatu izan dira horrelako ekimenak, eta azterketek demostratu dute hausnartzeko gaitasuna bultzatzen edo handitzen dutela eta eragin positiboak dituztela ikasleen bizitza eremu guztietan, akademikoan barne. Aipatuko nuke Frantzian orain dela urte batzuk eskola publikoetan egin zuten programa bat eta sortu zuten dokumentala: “Ce n’est qu’un début” (“Solo es el principio”). Oso interesgarria da, haur filosofiari buruzko lan bat da eta, bertan, bi urtez haur filosofia erabiltzen duen Haur Hezkuntzako zentro baten jarraipena egiten da. Esperientziak, material didaktikoa, programak, azterketak... badaude.


Gaziak eta gezak, 2021eko uztatik ateratako sagarrak - Urumea - Kronika.eus\nGaziak eta gezak, 2021eko uztatik ateratako sagarrak\n2021a sagar urte haundia izan da Euskal Herriko sagastietan, kopuruz. Orokorrean, iaz baino sagardo arinagoak dira aurten.\nPasa den urteko udako eguraldiek sagasti askotan heldutasun garaia atzeratu bazuten ere, sagar uzta «haundia» izan da, eta honi buruzko hainbat argibide eman dituzte sagarra eta sagardoan adituak diren kideek, besteak beste, Euskal Sagardoa Jatorri Deiturak eta Sagardoa Routek.\n2021garren urtea «sagar urte haundia» izan dela ziurtatu dute sagardogileek 2020arekin alderatuta, izan ere, uzta txikia izan zen 2020koa, Euskal Herriko kopuruetan oinarrituta. Guztira 115 sagar mota desberdin izan direla azaldu du Euskal Sagardoa Jator Deiturak «eta hauetatik 24 dira gure sagastietan gehien daudenak, gaziak eta gezak». Aurtengoan, beraz, kontsumitzaileek aukera paregabea izango dute sagardo ezberdinak dastatzeko, sagardotegiz sagardotegi, eta kupelez kupel esperientzia berriak probatu eta sagarraren munduan murgiltzeko.\n«Sagar osasuntsua» da aurtengoa, «poliki-poliki heltzen joan dena, udarako eguraldiak medio» diote sagar eta sagardoaren adituek. Aurtengo sagardoak, 0,5 alkohol gradu gutxiago emateko traza du, eta horrek, «sagardogileari lan egiteko aukera paregabea ematen dio».\nSagar mota ezberdinen nahasketa egokitik, sagardoaren izaera\nSagardoaren izaera, sagar mota ezberdinen nahasketa egokitik dator, baita sagardotegi bakoitzaren ukitutik ere, «eta geroz eta gehiago dira sagar mota bakarreko edo 2-3-4 sagar motaren nahasketarekin merkaturatzen ari diren Euskal Sagardoak». Prozesuak sinplea dirudi hitzekin deskribatuta: sagarra bildu, jo eta tolarean zanpatu. Ziklo bakoitzaren ondoren ateratzen den muztioa joango da kupeletara, irakinaldia hasteko. Azaroa eta abenduan bukatu eta urtarrilean dastatzen da: urteko lehen kupela irekita. Aldiz, udaberritik aurrera izango dira 2021eko uztako lehen Euskal Sagardo botilak.\nUrtez urte, geroz eta sagar gehiago\nEuskal Sagardoa Jatorri Deiturak eta Sagardoa Routek aditzera eman dute, orokorrean, 2020an baino sagardo arinagoak direla 2021ekoak: «aurten, lurrintsuak eta alkohol graduazioa baxuagokoak dira». Gainera, uzta haundiak direnean, normala izan ohi dela diote, eta aurtengoa inoizko uzta haundiena izan da Euskal Sagardoa Jatorri Deiturarentzako. Guztira, 5 milioi kilo sagar bildu dira Jatorri Deiturako 250 sagardotegietan, eta 3,5 milioi litro Euskal Sagardo egin dira. Urtez urte, geroz eta sagar gehiago ari da izaten bertako sagastietan, «dauden sagastiak zaindu eta sagasti berriak aldatu eta produkzioan sartu ahala» diote sagardo munduko adituek. Bide honetan gainera, sagarzale eta sagardotegien arteko akordioak lotzen ari da Euskal Sagardoa Jatorri Deitura, «luzerako elkarlana baita bertako produkzioa haunditu, sektoreak indartu, produktuak prozesatu eta kalitatea bermatzeko modurik egokiena».\nBertako sagarra eta ekoizpena jomuga\nGaur egun, Euskal Sagardoaren barruan, 250 sagargile daude, eta 480 hektarea inguru sagasti. Sagar hauek guztiak, Jatorri Deiturako 48 sagardotegietara joaten da, Euskal Sagardoa ekoizteko. Sagasti hauetan, zaharrak eta berriak daude, eta beste 110 hektarea dira produkzioan sartu berriak eta datozen urteetan produkzioan sartuko direnak.\nAzken urteetan pausu nabarmenak eman dira Euskal Sagardo proiektuak bultzata eta adituek jakinarazi dute, datozen urteetan ere ezinbesteko izango dela sagar sektoreak egiten duen bidea: «bai kalitatearen alde eta baita geroz eta bertako sagar gehiago izatearen alde ere». Helburu nagusi bat ere jarri dute, epe luzerako: «15 urtean, %100 bertako sagar hutsez egitea hemengo sagardo guztia».\nJatorri Deiturako sagar sektoreak, lehentasunezko hiru proiektu aurkeztu zituen 2020garren urtean, eta hain justu, pasa den urtean jarri dituzte proban. Lehenik, polinizazioa: «bertako sagar motek elkar polinizatzeko duten gaitasuna aztertzen ari da sektorea, Fruitel elkartearen eskutik. UPNArekin ari dira proiektua aurrera eramaten eta laster jakingo ditugu azterketaren emaitzak eta publikatuko dira». Bigarrenik, bakanketa: sagarra bakantzea urtero uzta orekatuak izateko. Iaz hasita, 9 sagar motekin egin da saiakera 2021 uztarekin, 3 sagasti desberdinetan, eta sagar mota bakoitzarekin 5 adierazle desberdin landu dira. Proiektu hau 3 urterako proiektua da eta lehen saiakera honek erakutsiko du datozen 2 urtetako saiakerak nola egin», gainera diote, emaitzak 2023garren urtean ikusi ahal izango direla. Eta, azkenik, hirugarrena, lurra: «Geroz eta garrantzia handiagoa ematen zaio lurraren lanketari eta horretan sektorea formatzea ezinbestekoa da uztak orekatzeaz gain, kalitatezko sagarra izateko». Horretarako, ikastaro desberdinak antolatu dira sagar sektorerako, datozen udazkenerako.


Joseja, nire betiko abokatua, aurpegia zartatuko didalakoan dago, onetik irtenda. Baina zer arraio...! Beste hitzik ez du. Baina zertan nahastu haiz? Nik hasieratik esan diot, Joseja, badakik zertan aritzen naizen. Ba, ni betikoan aritzen nauk. Gainerakoa kea duk. Baina, orduan..., berak, azalpen bat eskatzen duen protesta moduan. Nik ez diat fitsik esango ostia nondik etorri den jakin arte. Atera nazak hemendik.\nKomisaldegiko egonaldia gogorra izan da, uste baino gogorragoa. Bi egunez ziega batean eduki ninduten, isolaturik, bakarrik, inolako konpainiarik gabe. Berrogeita zortzi ordu pasatutakoan nazkagarri bat sartu zitzaidan ziegan lege antiterrorista aplikatu zidatela jakinarazteko. Hirurogeita hamazortzi ordu pasatu eta gero nazkagarri bera etorri zitzaidan garaipenezko irribarrea ezpainetan. Etxea eta denda sakon miatu zizkidaten, eta gaztak aurkitu zituzten. Ez hituen ezkutaleku txarrak, esan zidan nazkagarriak, ez hituen batere txarrak. Nazkagarriak muniparen pipa bota zidan ziegako koltxoi gainera. Orain bai, orain harrapatu egin haugu. Hirurogeita hamabostetik argitu gabeko guztiak leporatuko ditiagu. Josejak aitarenak egiten zituen: baina nola arraio gorde duk muniparen pistola? Burutik al hago?\nNazkagarriak maltzur egin zuen irri. Atxilotu eta berrogeita hamar ordutara aitorpen bat ekarri zidan, izenpe nezan. Zu ez zaude burutik sano, esan nion, lehor. Harro jarri zitzaidan: hara, panpina hori, hik hau firmatuko duk, onez, edo hauxe bera firmatuko duk, txarrez. Aitorpena bat eta bera izango duk; hire kaskagorkeriak markatuko dik emaitza bakar horretara iritsi aitzin jasango dituan ostien zenbatekoa. Pentsatu gabeko erreakzioa eduki nuen. Irabaz beza torturadoreak bere jornala, atera zitzaidan, deblauki. Ez dut ukatuko gogotik jipoituko nindutelakoak beldurrez eduki ez ninduenik. Izan ere, polizien intelijentziaz fio behar baduzu... Nazkagarriak maltzur egin zuen irri. Orain berdin zaiguk, hireak egin dik, pistola badiagu. Ostia-errazioa aurreztu duk, mutur zikin horrek, bedeinkazioa izan duk hiretzat, ez dakik zer huen esperoan. Orain berdin duk. Pistola badiagu, eta hiretzat ez zegok fidantzapeko askatasunik. Epailearen aurrean halaxe azaldu nintzen, ezer izenpetu gabe, baina mutu. Carabanchelera, esan zuen epaileak. Joseja abokatuak aitaren egiten zuen behin eta birritan. Kaguendios, pistola puta horrengatik ez balitz... Ikusi duk egunkaria? «ETAko komando diru-garbitzailea». Izenez baizik ezagutzen ez nituen militante historiko pilo batekin lotzen ninduten. Joseja ileetatik tiraka ari zen. Pistola puta hori. Chanchullo Komandoko buru egin haute. Epaileak badik interes gaiztoa, ez duk normala hirekin gertatzen ari dena, ez diate ezer eta Carabanchelen haukate, ez zegok fidantzarik, jakin nahiko nikek epaile honi nork eman dizkion argibideak.\nNi, lehen hilabetean, mutu, ostia nondik zetorren jakiteko zain. Joseja lasaitu nuen, barregarria da, gero, presoak abokatua lasaitzea. Carabanchelen aste bete eginda, bertako mafiako bat bidali zidaten mezulari. Lasai, esan nion, dirua badiat. Josejari esan nion, bila ezak Cristina, badiat urrezko Rolex bat, hona ekartzeko esaiok.\nCristinak bisita bat egin zidan, negarrez aritu zen, disgustu handia bazuen. Ez iezadak orain emaztegai etsituaren planta egin dezadan eska, esan zidan, ez nauk astero bisitan etorriko, badiat lagun berria, ez nauk berriro izorratuko, hor konpon hi eta hire txapuzak, gureak egin dik. Soka eman nion bere lanturuaren soka luzeari. Eta Rolexa, ohe ondoko mesanotxeko kaxoi ezkutuan nuena? Rolexik ez zegok ohe ondoko mesanotxean, putaren bati-edo oparituko hion, alproja halakoak. Barrez ekin nion, nire kautan, Cristinak alde egin eta gero. Orduan, Mallorcakoa zela esaten zuen puta hari eman nion erloju hura...? Horrek ere berea badu, Mallorcakoa zen errealitatearen berri zekien bakarra. Lasai, esan nion mafiakoari, dirua badut, emaidazue aste pare bat.\nBarruan hiru aste neramatzala Margoten orri bat jaso nuen. Nik ez nuen kontua honela bukatzerik nahi. Triste nago. Ezer egiten ahal badut zure alde... Zertarako hasi burukadaka zeldako pareten aurka? Irriaren bidetik atera zitzaidan. Horra bihotza erauzirik izatearen beste abantaila bat. Oso barregarria zen dena, izan ere. Nire txaluparen aingura guztien lokarriak eten dituzu, itsas handietan zeu beste iparrorratz ezaguzten ez duen txalupa hauskor bilakatu nauzu, eta hondoratu naiz; esku bat luzatu dut zuregana, zuk ez diozu heldu; nire ergelkeriak xaxatu olatuek jan naute, zure eskua izan da ikusi dudan azken gauza, zure irria adituko dudan azkena itzulerarik gabeko hondarreko bidaia hasi baino lehen. Idatzirik zegoen.\nLaugarren astean beste gutun luzeago bat eduki nuen. Gutuna ez zetorren bakarrik, Le Mondeko ebakin batekin baizik. Ebakinari paratu nion begia, lehenik, ezinbestean, eta ikusi nuenak zur eta lur utzi ninduen. Gutunaren izenpea begiratu nuen, gero. Nestor-Lupusena zen. Halaxe zioen gutunak:\n«Euskalduna, ez zara nik uste nuen bezain azkarra, aitzitik, oso baldarra eta zakarra zara, ez nuen uste munduko herririk zaharrenak horren tipo ergelak eman zitzakeenik, zu bezalako jendearekin zure herriak ez zukeen luze iraungo, seguru zaude euskalduna zarela? Dezepzio handia hartu dut zurekin. Gaztigatu nuen, gaizki pasatzekoak bazenituen, ilusioak zapuztuko dizkizugu, zure patua kunplituko da, gaztigatu nuen. Ez zenidan jaramonik egin nahi izan. Margotek nahastu zaituela pentsatu nahi dut, eta alde batera ulertzekoa da, ez da hori bezalako eztirik edozein erlategitan aurkitzen, hori baino gehiagokotzat zintudan, ordea. Dezepzionatu egin nauzu, askoz gehiago espero nuen munduko herri zaharrenetakoa den batengandik. Badakit zer ibiliko zaizun buruan. George Garastas izan al zen eroslea? Garastasen lagunen bat? Zu eta bion artean: zer inporta du horrek? Berdin da, euskalduna, berdin da. Zuri, batez ere, berdin zaizu. Garastas izan, bere lagun bat izan, berdin da, horrek ez du ezer aldatzen. Zure aukera izan zenuen, neronek eman nizun aukera hori, eta ez zenuen nire hitza aintzat hartu nahi izan, ez zenuen bidea egoki aukeratzen jakin. Gaizki pasatuko zenuela esan nizun, euskalduna, gaizki pasatzen ari zara, gaizki pasatuko duzu puska batez, ez dut uste inork kendu ahalko dizunik, demagun, pare bat urteko kartzela; honezkero, ezta guk ere, nahiko bagenu: badakizu, burokrazia astiro doa... Eredugarri izan daitekeen zigorra komeni zaigula alde batera utzi gabe. Ikusi zintudan azkeneko aldiz hainbeste kezkatzen zintuen ile urdinduko gizon horrek, Fuentesek badu, noski, zerikusia zure oraingo egoeran. Peoi bat da, peoi hutsa; baina halako peoiek nagusietan nagusiena denari men egin behar izaten diote, orain honen alde daude, baina bost minutu ondoren beste patroi boteretsuagoaren alde egon daitezke erraz... Ez al zenekien hau guztia, euskalduna? Benetan hain sinplea al zara? Fuentes horrek ardura politikoak eduki ditu Madrilen. Yvesen laguna zen. Baina gure laguna ere bada. Margot putaxka hartaz nahiago dut ezer ez esatea. Benetan uste al zenuen sekula maite ahalko zintuenik? Benetan uste duzu neska batek —edozein izanik ere— hainbeste balio dezakeenik? Zuei, euskaldunei, ehungarren eskutik iristen zaizue dena, makina bat bider erabilitako gauzengatik ezagutzen duzue mundua. Pena ematen didazue, hirugarren mailako ekipoa zarete.\n»Nire patroiak, dena dela ere, ezin zezakeen laido hau jasan. Ni ere peoi bat baizik ez naiz, mundutik erretiratu naute nire okerrak direla-eta, baina nire peoi-lanak oraino du salmenta. Zu presidiario bat zara. Peoi-lanak agintzen dizkidan patroiak ezin zezakeen laidoa jasan. Ez da diru kontua. Edo bestela esanda, dirua gutxien inporta duena da. Zuri esker, zure pigmentuei esker zehatzago esateko, egin den operazioan zenbat gal zezakeen nire patroiak? Bost milioi libera, sei milioi, zazpi? Huskeriak. Nire patroiak ezin jasan dezakeena ez da berarentzat huskeria baino ez den diru hori, bere kontura trufa egin, berari harpa jo, berari errespetu galdu dioten lau alproja badirelako prezedentea baizik. Adibide txarra egin duzue, eta horrek ez du barkamenik. Horregatik zaude zu orain zauden tokian. Ongi etorriko zaizu gogoeta egiteko, euskalduna».\nGaraia da, noski, esateko Le Mondeko ebakinak zer esaten zuen. Yves Carreauxen argazki eder bat bazekarren, izenburu honekin. «Armand Leduc arte-kritikariak dio badakiela Toulouse-Lautrecen Aux Courses koadro famatua, orain hamazazpi urte desagertua, non egon daitekeen».\n«Orain ulertzen duzu, euskalduna? —segitzen zuen Nestorren gutunak—. Margotek Aux Courses koadroaren kopia ederra eginarazi du zuk emandako pigmentuekin, eta nire patroiari erakutsi dio. Jakina, nire patroia Lautrecen koadro hori 1982ko lapurretaren ostean erosi zuena da. Dudarik al zenuen lapurreta hori eroslearen beraren aginduen arabera egin zenik? Kapritxo hori eduki zuen. Ez zuen espekulatzeko gogoz erosi, ez, egiazko amateurra delako baizik, koadroa bere bilduma pribatu izugarrian eduki gogo zuelako. Margotek ere horrenbeste bazekien, eta bazekien nola iritsi gugana, eta txantajea egin dio nire patroiari. Nola ez zuen jakingo, bada, gaztigatu nizun bezala bera gau hartan gertatutako guztiaren lekuko izanez gero. Thierryk —zure pigmentuekin— moldaturiko kopia erakutsi dio, eta zera esan dio, zer, aterako al dut jendaurrera, eskandalua eratuko dut edo moldatuko gara? Hasiko al naiz nire Aux Courses faltsu hau erakusten? Adituek ontzat ematen badute, zureak, autentikoak, ez du ezer balioko. Zalantzarik sortzen bada, berriz hasiko gara 82ko lapurreta denon gogora ekartzen. Pista berriak azalduko dira, suposizio maltzurrak... Susmo berriak haziko dira, eta koadroa nola berreskuratu dugun ikertzen hasiko denik ez da faltako. Eta orduan... Zer, hasiko al gara berriro kontu zahar hori denen oroimenera ekartzen? Onartuko duzu egia guztia jakin dadin arriskua edo zerorrek erosiko didazu faltsua? Honezkero prezio bat adostu dute —bost, sei milioi libera, lehen esan dizudanez—. Ez da eskandalurik izango, Armand Leducek —edo Yves Carreauxek, zuk ezagutzen zenuen izenez— laster esango du konfundituta zegoela, pista gezurrezko baten atzetik abiatua zela, Aux Courses lehen bezain desagertua dagoela... Eta, zu, euskalduna, bitartean, zure gaztarekin, zure gazta barregarri horrekin engainaturik. Eta kartzelan.\n»Aitortu behar dut faltsifikazioa izugarri ona dela; Thierryk maisulan bat egin du; seguru nago bera ez dela gauza, gaur egun, horrelako lan bat, teknikoki, bakarrik egiteko. Berdin da, behar zituen laguntzak bilduz edo deabruak daki nola, kontua da moldatu dela faltsifikazio-lan ikaragarria, lehen mailakoa egiten. Baina, denetan harrigarriena da nire patroiak ez duela txantajea onartu faltsifikazioa ona zelako, ez; harrokeriarengatik, banitatearengandik erosi du koadroa. Nire aholkuen aurka, bidenabar esanda.\n»Margotek kopia atera izan balu, guk aurka egitea bagenuen, eta, ez pentsa nire aldetik hau esatea harrokeria dela, baina, faltsifikazioaren teknikez eta gorabeherez dudan ezagutzari, aldez aurretik banekiela duda izpirik gabe kopia bat dela gaineratzen badiozu, aukera guztiak genituen Margoten iruzurra, goizago edo beranduago, agerian uzteko. Hautsak harrotuko lirateke, hori egia da, eta horixe zen nire patroiak nahi ez zuena.\n»Bazegoen, ordea, beste aukera bat, eta horixe izan zen nire patroiari proposatu niona: uztazu, uztazu koadroa atera dezaten! Guri zer? Kasurik txarrenean, hau da, adituek autentikoa dela esaten badute ere, guri zer? Berriz Albin eskegitzea lortzen badute, fabula nahasi eta aldrebes bat erantsiz, zer? Autentikoak zeurea izaten jarraituko du, berdin erakusten ahalko duzu zure bilduma pribatuan horrelakorik merezi duten lagunei; are, Albin dagoena faltsua dela azalduz, faltsu horren historia kontatuz, irri handiagoak egin ditzakezu! Horixe proposatu nion, eta hara! Horixe izan da nire patroiak jasan ezin izan duena: inoren burutik pasatzea, une labur batez baizik ez bazen inork susmatzea, berak daukan Aux Courses autentikoa ez dela. Prestijio-kontu ergel batek bost milioi libera galarazi dizkio.\n»Eta zu, bitartean, gaztagintzan. Zu bezalako jendearekin, mirakulua da euskaldunak XX. mendera iritsi bazarete, zeuen konkistatzaileak eskuzabal eta on izan dira zuekiko, derrigor, zeren, bestela... Handi etorri zaizu hau guztia, euskalduna. Mundua handi zaizu.\n»Margotek lortu du, azkenik, bere mendekua gauzatzea, sosak atera dizkigu, honezkero lasai egongo da, pozik, irri egingo du gogotik. Nire patroiari ez zaio dirua axola, bere giroko jendearen aurrean barregarri gelditzea baizik. Dudak eduki zituen, horixe izan zen bere kezka: faltsua erakusten bazen bere prestijioak sofritzen zuen. Mukitsu horrek engainatzen bazuen, baita ere, beste modu batean bada ere. Zu izan zinen gure azkeneko baza; bagenekien zerbait prestatzen ari zela baina ez genekien zer. Zuk hitz egin izan bazenu kolpea geldiaraziko genukeen, baina ez zinen azkarra izan, euskalduna, eta orain larrutik ordaintzen ari zara. Margoti ere eskua erantsiko diogu halako batean, pazientzia kontua baizik ez da. Baina, jakina, zuri ez genizuke inola ere eskapatzen utziko. Okertu egin nintzen zurekin, aitortu beharra daukat. Uste izan nuen nire kastakoa zinela, hautsezina zinela, ni bezala; gogorra eta azkarra zinela. Baina oker nintzen, apurtxo bat falta duzu: inork sekula zu maitatzen ahal zaituela posibilitatea baztertzen ez duzuno, zaurigarri zara, ahul eta hauskor».\nBestela ere nire zeldatik ikusten ez dudan zeru urdina ez omen da zerua, ezta urdina ere, eta nik ikasi berri dut, hungariar batek erakutsia, zein den errealitate harrapaezin eta aurpegi-aniztun horren aurrean hautsezina izateko formula.\nNork esan zidan niri artea aspergarria zela?\nZederruni egin diot karta. Honelakoxea, koma bat gora, koma bat behera:\nZederrun maitea: Internet ikastaroa egiteko eman dut izena, hemen, kartzelan. Arrazoi duzu, atzeratuta gabiltza, ez dugu ezer ulertzen. Egin dezagun behingoz garaiaren araberako faltsifikazioa, faltsifikazio birtuala. Asmatu ezazu firma polit bat, itxuroso, ikusgarria. Inprimarazi ezazu milioi bat kondoi firma horrekin. Egin ezazu web orri egokia, ospeduna, jendeak biblia moduan hartzen duen horietako bat. Sekula izan ez den pintorearen biografia, obra eta estiloa, nire kontu. Inoiz munduan izan den pintorerik onena, noski. Gure amarruak mundu-mailako hedapena, hagitz denbora laburrean, lortu duenean, jendea saldoka erostera joango denean, ez dute, noski, obrarik aurkituko: ez dago-eta. Eta ez gara egiten hasteko bezain tontoak izango. Baina kondoiak bai, kondoiak badira, pintore birtualaren izenpearekin, noski, eta hori da printzipalena. Jendea saldoka abiatzen denean erostera, saltzeko ezer edukitzea. Hortaz, egun horretarako denda guztiak kondoiez lepo eginda eduki behar ditugu. Aberastu egingo gara.\nInoiz aterako naiz hemendik, eta orduan ere duin zahartzeko aukera eduki nahi dut.\nXede goren hori dela tarteko, ez dut hain erraz amore emango.


Huno - Wikipedia, entziklopedia askea.\n(«Hunoak» orritik birbideratua)\nHunoek, Atila buruan, Europa inbaditu zuten.\nHunoak Erdialdeko Asiako tribu nomada edo erdi-nomaden konfederazioa izan zen, turkieraren familiako hizkuntza mintzatzen zuen aristokraziak zuzenduta. Deskribapen zaharrenetan esaten denez, ez etxe finkorik ez erregerik ez zuten hunoek, eta nekazaritza ez zuten ezagutzen; arkua ongi menderatzen zuten, zaldi gainean oso trebeak ziren, eta ausartak eta basatiak ziren borrokan.\nK.o. 370. urtean Europari eraso zion herri nomada bateko kidea. Hunoek Asiako erdialdean zuten jatorria, eta Europan erasoa hasi eta ondorengo zazpi hamarkadetan inperio handi bat eratu zuten.\nIV. eta V. mendeetan, hunoen tribu batzuk Europa inbaditu zuten, batez ere Atila bere buruzagia zenean. Volga ibaiaren mugaraino iritsi ziren IV. mendean, eta lehendabizi Volga eta Don ibaietako ibarretan bizi ziren alanoak menderatu zituzten; gero ostrogodoen inperioa bereganatu zuten, 376an gaurko Errumaniako lurraldeetan bizi ziren bisigodoak mendean hartu zituzten, eta Erromatar Inperioaren muga zen Danubio ibairaino iritsi ziren.\nHunoen inperioaren hedadura Europan.\n432. urterako hunoek germaniarren herri asko mendean zituzten, eta erromatarren kontra eraso egiten hasiak ziren. Urte horretan errege bakarra zuten hunoen taldeek: Rua. Rua hil zenean 434. urtean, haren ilobek, Bledak eta Atilak, hartu zuten erregetza. 441. urtean erromatarrek Marguseko bakea sinatua zuten hunoekin, eta hala erabaki zuten erromatarrek hunoei ordainketak egingo zizkietela, baina hitza bete ez zutenez gero, Atilak eraso handia egin zuen Danubioko mugatik aurrera erromatarren kontra. 445. urtean Atilaren bigarren erasoa izan zen Erro


Azterketa babestuak? / ¿Exámenes patrocinados?\nAzterketetan jardutea egokitzea eta gertaera bitxien lekuko izatea batera etorri ohi dira; gehienetan dago pasadizoren bat edo beste. Eta egunotakoa ez da salbuespena izan.\nAzterketari bat hurbildu zitzaigun artega hamar t'erdiak aldera. Galduta zebilen. Jakina, BECen horrelakorik gertatzea ez da oso zaila argibideak behar bezala jarraitu ezean; kotxea aurkitzea ez beti erraza izaten. Tira, jende-andana ikusi zuen neskak hara sartzerakoan eta eurengana hurbildu zen. Izena ematen zutela ikusi eta berak ere bai; propaganda agerian zuen mostradorean eskuratu zuen akreditazioa beltzez eta morez jantzitako laguntzaileen eskutik. Kafetxoa eskaintzen zietela eta berak ere dastatu. Baina ordua hurbildu eta, ai ene, han inork ez omen zeukan azterketarik egiteko asmorik.\nEnpin. HABEk deituriko azterketara joan eta Lagun Aroren bilkura batean agertu. Azterketa babestua egongo zela pentsatuko ote zuen gure neska honek? Zertaz hitz egingo zuen bertan zain egon zen bitartean? Hamaika ikusteko jaioak gara. Edota, agian, ez litzateke idea txarra enpresaren batek babestea azterketa ofizialak ;-)\nFoto de artberri (Alberto Varela) en Flickr\nMe comentaban que podíamos ir pensando en escribir un libro con anécdotas de susedidos en los exámenes. Las situaciones de nerviosismo, por ejemplo, suelen dar pie a este tipo de sucesos.\nComo el de la persona que, viniendo a examinarse el pasado sábado, tras ver mucha gente reunida se acercó, se acreditó en el mostrador correspondiente, tomó su cafecito, y sólo cuando llegaba la hora en la que estaba convocada para el examen y notó que allí parecía que no había ambiente para ello, apareció en uno de los lugares en los que estábamos realizando los mismos.\nY es que había estado... en la reunión de Lagun Aro. Te prometo, lector/a, que había un montón de señalización corporativa, incluida la vestimenta de las azafatas; ¿pensaría acaso que era una convocatoria patrocinada? Igual hay quien se apunta la idea :-D\nEtiquetas: anécdotas pasadizoak azterketak exámenes experiencias\nJosu O. 11/24/2010\nLo que faltaba, Bilbo Basket, Donostia Basket y ahora HABE. Jejeje.\nNo sería mejor para el título "despistes patrocinados"?\nIñaki Murua 11/24/2010\nA saber Josu, igual se anima Petronor ;-)\nIda y vuelta entre instituciones educativas y sani...\nDe sputniks, encuestas y elecciones\nEz nuke jakingo zer aukeratu / No sabría qué elegi...\nAquellos chalados en sus locos cacharros (o el abu...\nDel titular al final, o de lo sustantivo y lo adje...\n¿Se trata de educar?\nRedes sociales: preposiciones y alguna proposición...\nUlergaitz edota ulertezin\nCon la capa puesta


Analak eta Historiak I/Hitzaurrea — Wikiteka\nAnalak eta Historiak I/Hitzaurrea\n←Aurkibidea Analak eta Historiak I (115-117) Tazito, translated by Xabier Amuriza Zarraonaindia\n4016Analak eta Historiak I — HitzaurreaTazitoXabier Amuriza Zarraonaindia115-117\nHistoriae eta Annales Tazitoren lanik garrantzitsuenak dira, historialari bezala. Agrikolaren bizitza eta Germania ere historikotzat jo daitezke, baina biak ere monografiak dira, euren interes nagusia eta dudagabea historiari berari gehigarri zaion ildotik garatzen baita. Hizlarien elkarrizketa delakoa, berriz, politikari-idazleak izan zuen eboluzioari buruzko tratatua da areago. Bere eginkizun nagusia, errepublika aroan, oratorian zentratzen zen, baina, botere absolutua progresiboki ezarri ahala, hitzak gizartean zeukan boterearen desagerpena onartu beharra zeukan.\nAurkezpen baten arretagai nagusia autorearen, oraingoan Tazitoren, lana bada ere, ehundaka ez ezik, ia bi mila urtez urruntzen gaituen garairako, autorearen ingurunea ezagutzea nahitaezkoa da, bere zenbait alderditan, behintzat. Horrek kontaketa zerbait zehatzago ulertzen lagun dezake, kasu honetan kontaketa historikoa delako, zailtasunak areagotzen zaizkiona. Tazitoren bizitzatik hasteak bera bizi izan zen garaira garamatza.\n1.1 Bizitza pribatua\n1.2 Egoera eta karrera politikoa\n2 TAZITOREN LANA\n2.1 Lan txikiak\n2.2 Historiak eta Analak\n2.2.1 Historien eta Analen idatz-data eta bi lanen arteko aldiak\n2.2.2 Historien eta Analen luzera eta edukia\n3 HISTORIA GENERO BEZALA\n3.1 Aurrekari literarioak\n3.2 Ezaugarri propioak\nHaren bizitzaz dauzkagun berriak oso urriak dira. Berak oso gutxi ematen dizkigu, batzuk beste autore latindar batzuengan aurkitzen ditugu, eta beste batzuk, azkenik, haren figuraz arduratu diren ikertzaileen lanketa dira.\nHaren bizitza pribatuaz oso gutxi dakigu; izena bera ere zalantzapean dago: ez dakigu Publio Kornelio ala Gaio Kornelio den, lekukotzek bitzuek ematen baitituzte. Bere jaiotza egunik ere ez dakigu zehatz, 56. urte inguruan, Neronen aginte hasieran, kokatzen da baina. Ondorio hau Pliniok bere adinaren eta harenaren artean egiten duen konparazioan oinarritzen da, berea txikiagoa, Tazitori bidaltzen dion (7.20.3-4) gutun batean dioenez: «Geroari deigarri egingo zaio, bere bakanagatik, adinean, egoera sozialean eta ospe literarioan berdinduriko bi gizonek denean elkar babestu izana. Egia da ni gaztetxoa nintzela, zuk jada entzute eta aintza osoa erdietsiak zenituenean...»\nBere jaiotza-lekuaz are zalantza gehiago dago, zeinari buruz, daturik ezean, Erromatik Narbonar Galiara (Vaison-la Romaine ingurua) doazen hipotesiak egiten diren, Galia Zisalpinotik eta Ternitik pasaturik (HA Flav. Vop. Tac, 10.3). Horietariko edozein oinarritzeko arrazoiak dedukzioak dira, Tazitori egokitzeko modukoak diren testu edo egoeretatik, nahiz eta, gaur egun, historialariak Narbonar Galiara makurtzen diren, alde horretako Tacitus cognomen-aren maiztasuna bide.\nZiur dakiguna da, Tazitok berak emandako berriak direlako, 78. urtean, Julio Agrikolaren alabarekin ezkondu zela, Britaniako kontsula eta legatua bera, Domizianoren agintaldian, Tazitok bere lan txikietariko bat eskaini ziona: Agrikolaren bizitza. Baita ezagutzen dugu, Plinio Gaztearen gutunei esker (ep.2.1.6; 2.11.1; 4.13.11; 7.20.4), bien arteko adiskidetasuna eta elkarlana ere, abokatu salatzaile bezala, Mario Priskoren (100. urtea), korrupzioaren errudun eta, Domizianoren agintaldian, delator ezagunaren, aurkako prozesuan. Azken albiste honek bere bizitza politikora garamatza zuzen.\nBere heriotza-eguna ere dudazkoa da, eta Asian prokontsul izan zen dataren ezagutzan oinarritzen da, 112/113. urteetan, Adrianoren garaian. Heriotza, beraz, 117-120. urteetan kokatzen da. Horrela, haren bizitzak Neron-Adrianoren bitartea hartzen du.\nEgoera eta karrera politikoa[aldatu]\nHaren karrera politikoa, Analak 1-1-ean berak dioskunez, Vespasianorekin hasi zen berez; Titoren agintaldian, kuestore kargua izan zuen, eta cursus honorum-ean aurrerantz egin zuen, Domizianorekin pretoretza eskuratu arte, 88. urtean, Ludi Saeculares izenekoen ospakizun urtean. Horien antolakuntzan parte hartu zuen, hartarako ardura zeukaten XVviri sacris faciundis izenekoen abade elkarteko (collegium) kide legez. (Anal. 11.11). Segurrenik, postu militarra ere izan zuen ondoren, zeren, bere aitaginarreba Agrikola 93an hil zelarik, bera Erromatik kanpora egona baitzen lau urtez. Trajanoren kontsul bezala kokatzen dute.\nBere emaitza historikoaren aldetik, nabarmentzea garrantzitsua delakoan nago Tazitok zer aro bizi izan zuen kontzienteki. Hamar bat urtetatik, inguruko gertaeren uler-maila bat izan daitekeela emanik, Tazito bere lanean bere bizipen propioak islatzeko moduan egon zitekeen, 68an hiltzen den Neronen urteetatik eta honen heriotzari jarraitu zion gerra zibiletik hasita, orduan hamahiru bat urte izango baitzituen. Aurreko aldia, Julio-Klaudiotar dinastiari dagokiona, bere aurrekoen gomutetatik ezagutua izan zezakeen. Baldin Tazitok, 66. urtean, 60 bat urteko pertsonengandik, K. o. 14. urteko Augustoren heriotzatik gora, behintzat, gorabehera sozio-politiko guztiak osoki bizi izan zituztenengandik, aurreko aldietako kontuak entzun zitzakeela pentsatzen badugu, Tiberioren agintaldiaren hasieran jartzen gara.\nBizipen pertsonaloi edo izanak zituen jendearengandik zuzen zetozenoi, eskuragarri ziren dokumentu ofizialetan erregistraturiko datuak gehitu behar zaizkie, hala nola, Senatuaren bilkuretako Aktak (Acta senatus) eta gazeta ofiziala bezalako bat zenak (Acta diurna) emaniko berriak; biak estatuaren Artxiboetan gordetzen ziren. Bere lanetan ematen duen zenbait albistetan, berak Historiak eta Analak liburuetan historiaturiko garaiak jorratu zituzten aurreko historialariak edo Neronen ama Agrippina minor-enak bezalako memoriak ere aipatzen ditu (Analak, 4.53). Azken bi puntuotan, historialari batenak izanik, interesgarrienak eurok izan arren, daturik eza erabatekoa da; Tazitok iturri hauek erabili zituela baldin badakigu, berak bere lanean horren konstantzia utzi duelako da, zeren, dokumentu ofizialen desagerpen bidezkoari dagokionean ez ezik, lan historikoei dagokienean ere ez baita kontserbatu, Erromaren historiaren ulerkuntzarako, hain urte erabakigarri horietaz idatzi zuten historialarien testurik. Tiberioren gizon Veleio Paterkuloren lan laburra bakarrik geratzen zaigu, enperadore honi buruzko berriak dakartzana; gainerako lanetik, zatiak bakarrik geratzen zaizkigu, batzuk haietaz Tazitok berak egiten duen aipamenari esker gordeak. Egoera, nolanahi ere, okerragoa da, historialariei buruzko aipamenak urriak baitira, zeren Tazitok, bere iturriak aipatzeko, esamolde orokorragoak nahiago izaten baititu: scriptores annalium, scriptores eorum temporum, etab.\nTazitoren bizialdia, 65 bat urtetako aldia, gizakume baten bizitzarako luzeegia ez bada ere, garrantzi politikorik goreneko gertaeraz josita dago: dinastia baten, Augustok ezarritako Julio-Klaudiotar dinastiaren amaia, eta ondorengo gerra zibila, 69. urtean; dinastia berri baten agintaldia, Flaviar dinastiarena, zeinak, Nervak 69an buruturiko trantsizio laburraren ondoren, Antoninotarren dinastiari bide eman zion; horrek esan nahi du gerra zibila bezalako biolentzia ageriko aldiak izan zirela, eta biolentzia ezkutukoak, Neronen (62-68) eta Domizianoren (93-96) azken urteak, baita normal itxurako aldiak ere. Bidezko denez, azken irizpen horren azpian, monarkaren botere absolutuaren finkapen progresiboak jarraitzen duela atera behar da, zeinak, logikoki, Senatuaren eta senatarien boterearen murrizketa dakarren. Prozesu lentoa, izatez, Augustorekin hasi zena eta, Tazitok idazten duen garaian, I. mendearen azkenetan eta II.naren lehenengoetan, jada bueltagabea zena.\nArinki bada ere, gure autorearen «lan txikiak» direlakoei buruzko pintzelkada batzuk ematea komeni da. Era ezberdineko hiru monografia dira: Germania, De vita Iulii Agricolae eta Dialogus de oratoribus.\nJulio Agrikolaren Bizitza Domizianoren heriotzatik gerotxoago idatzia dela dirudi, 96. urtean. Biografiaren ezaugarriak ditu, laudationes funebres direlakoenak, pertsonaia handien heriotzako erritualak eurok; eta, Tazitok idazten duen unean, berri samarra den genero batenak, zeinari exitus uirorum illustrium deritzon. Izatez, Agrikolaren figuraren inguruan zentraturiko monografia da, haren pertsonarekin zerikusia duten garapen historikoei sarrera ematen diena, batez ere, erromatar armadaren buru, haren Britaniako kanpainei dagozkien bizitza zatikoak.\nErromatar historialariek, euren lanetan, etnografia tankerako deskribapenak egitera jotzen duten arren, Germania tratatu etnografikoa da berez, genero historiko arraroa, arrotza ere bai, esan genezake, aurreko literatura latindarraren barruan. 98an idatzia izan zen, hau ere, aurrekoa bezala, Nervaren agintaldian, Erromaren herri «barbaroekiko» harremana arazo serioa izaten hasi zenean. Arrakasta handik mendeetara etorri zitzaion, germaniar herrien identitatea finkapen bila ari denean, eta basati onaren irudia mendebal Europan zabaltzen ari denean. Erromatar gizartearekiko kontraposizioz, gizakiaren irudi gutxiago degradatua eskaintzen bide duen Germania hau, gero antzinako zibilizazioekiko harremanetik etorriko ziren kutsapenetatik libre zegoen iragana errebindikatzeko moduan erabiltzen da.\nHizlarien elkarrizketa delakoaz, luzaro eztabaidatu zen Tazitorena ote zen, hango prosa gainerako produkzio literarioarekin bat ez zetorrela eta. Estilo aldakuntzaren justifikaziotzat, landutako genero ezberdina izan da arrazoi nagusietarikoa, orain autoretza onartzeko ematen dena.\nGuri iritsi zaigun moduan, amaitu gabe eta hutsuneekin, oratoriak zer destino daukan planteatzen du, eztabaida politikoa ezinezkoa den munduan. Botere absolutua daukatenek ez dute aurkako iritzirik onartzen; eztabaidan jartzen ez diren erabakiak botereak ezartzen ditu; karguak ez daude haietara jotzen dutenen konbikzio ahalmenaren gorabeheran, enperadoreak izendatuak baizik; eta, oratoriaren alferrekoa osatzeko, justiziaren administrazioa geroz agintarien eskurago dago. Hori nahikoa ez balitz, eta orator delakoaren esparrua literatura lanera zabaldurik, hemen ere idazleak ez dauka askoz esparru handiagorik, berea adierazteko. Tazitok elkarrizketa aurreragoko garaian girotzen du, Domizianoren agintaldian, horrek bere ideiak adierazteko bidea ematen baitio, bere sasoiko egoera politikotik urrundurik.\nXV. mendean, 1431-n, Niccolo Niccolik Hersfeld-en eskuizkribu bat aurkitu zuen, Tazitoren hiru lanok eta Suetonioren de grammaticis et rhetoribus zekartzana eta, 1455ean, Pier Candido Decembriok, Erroman, Alemaniatik etorritako kodize batekin identifikatu zuena. Geroztik, Germania eta Dialogus-aren transmisio komuna daukagu, eta beste bat zatikakoa, Agricola-rentzat. Azken honena, IX. mendearen erdialdeko eskuizkribu bat kontserbatzen zen, beharbada, Fuldan idatzia, gero desagertu egin dena. Kodize honetan, Agricola IX. mendeko kopiatzaileak zati bat kopiaturik eta XV. mendeko kopiatzaile batek osaturik zegoen. Beraz, adituek uste dutenez, Agrikola-k tradizio eskuizkribatu ezberdina dauka beste lan bietarik, zeren kasu batean dauzkagun XV. mendeko eskuizkribuek Hersfeld-go eskuizkribu galdutik datozenak baitira, eta bestean, bera ere desagertua den Fuldakotik. Eta hori Hersfeldensis-ak, Italiara heldu zenean, hiru lanak hartzen zituela.\nOraingo eskuizkribuak kopietatik datoz. Germania eta Dialogus transmititzen dituztenak Viena, Munich, Paris, Napoli eta Veneziako Biblioteketan, eta Vatikanoko Biblioteka Apostolikoan daude. Agricola hiru eskuizkributan bakarrik kontserbatzen dugu, euretariko bi Vatikanokoan eta bestea Toldeoko Katedraleko Bibliotekan.\nHistoriak eta Analak[aldatu]\nHistorien eta Analen idatz-data eta bi lanen arteko aldiak[aldatu]\nHistorien idatz-data 98. urtearen azken inguruan jarri ohi da, eta amaiera 109an. Esana dugunez, kontatzen diren gertakariak 69tik 96ra izanak dira: 69ko gerra zibila, Neronen heriotza ondoren etorri zena. Urte horri «hiru enperadoreen urtea» deritzo (Galba, Oton eta Vitelio, indar militar eta politiko ezberdinek enperadore aldarrikatuak).\nAnalen kasuan, euron idazketa beranduagokoa da. Hasiera 116. urtean jartzen zaie, Tazitoren bizitzaren azkenetik hurbil samar, nahiz eta euretan jorratzen duen aldi historikoa Historietan jorratua baino lehenagokoa den, hautatutako aldia Historien hasierakoarekin lotzen dela. Julio-Klaudiotar dinastiaz dihardu, bere fundatzaile Augusto salbu. Tiberio, Kaligula, Klaudio eta Neron enperadoreei gagozkie. Hots, Analen amaierak, Tazitok hitzaurrean dioenetik, Neronen agintaldia hartzen zuenak, bere azkenean Historien hasierarekin bat egiten zuen, baldin Neronen azkena 69ko gerra zibilaren hasieratik banatzen duten hilabete bakanak albora uzten baditugu.\nBi lanen izaera osagarri hauxe da arrazoia, (K.o.14tik K.o.96ra arte), euren segida, guregana iritsi diren eskuizkribuetan, idazketan jarraitutako ordenaren alderantzizkoa izateko. Analek gehi Historiek kondaira kronologikoki koherentea osatzen zuten: Erromaren historia, Tiberiorengandik Domizianorenganaino, berau barne.\nHistorien eta Analen luzera eta edukia[aldatu]\nBi lanetako testua, orain daukagun bezala, oso desoso dago. Izan ere, Historiak mozturik gelditzen dira V. liburuaren hasieran, 70. urtean, eta Analak 66ra arte bakarrik hartzen dute, Neronen heriotza baino bi urte lehenago. Horrez gainera, azken hauetan, ia V. liburu osoa falta da azken zatian, eta VI. liburuaren hasiera (29-31. urteak), VII.tik X.eraino, eta XI.ren hasiera (37-41. urteak) XVI. liburuaren erdialdean amaitzen dira (66an, esan dugunez).\nEstridongo Jeronimok bere Zakariasi iruzkina-n (3.14) dakarren berri batek jakinarazten digu bi lanak batera, «Augustorengandik Domizianoren1 heriotzaraino», hogeita hamar liburu zirela. Liburuen kopuruak bien osoa izendatzeak, «enperadoreen bizitzak» bezala izendatuz, nahikoa argi uzten du nola, oso lehenengotatik, Historiak eta Analak osotasun bat bezala hartuak izan ziren, aipatu dugun elkarren osagarritasun horren ondorioz. Ez dago jakiterik Tazitok, papirozko volumina zirelakoetan, idazti horiei eman zien hasierako ordena horrelakoa izan zen ala ez. Batzuk kopiatik edo kopietatik harako bolumenak izanik, segurrena da kopiatzaileek, denak bateratzean, iritzi zioten sekuentziarik egokiena hautatu izan zezaketela, bera, jakina, gertaeren ordena kronologikoari zerraiona izanik. Jeronimok argi uzten duena da, IV. mende azkenean, bi testuak lan bakartzat jotzen zirela eta esleitzen zitzaien segida, berriz, kronologikoa zela.\nBeraz, Jeronimok emandako hogeita hamar liburuen kopurua onartzen badugu, hamahiru liburu bakarrik dauzkagu osorik, eta V.\nliburuaren zati nimino bat eta VI. liburuaren zati handi bat, gehi Historien V. liburuaren erdia baino gutxitxoago zela pentsa genezakeena. Galdutakoaren totala Tiberioren agintaldi zati bat izango litzateke (29-31. urteak), Kaligularen agintaldia eta Klaudioren lehenengo urteak (37-41. urteak), eta Neronen agintaldiaren azkena (67-68). Halaber, Historiak 70. urtean, Vespasianok agintea hartzetik laster, amaitzen direla kontuan izanik, 70etik 96ra doazen urteak izango lirateke, hau da, Vespasianoren agintaldirik gehiena, Titorena eta Domizianorena, zeinaren heriotza 96an gertatzen den.\nJeronimok aipaturiko liburuen kopuru osoa Historien eta Analen artean nola banatu beharko litzatekeen erabakitzeko, saiakera ugari izan da. Hipotesirik onartuena, R. Syme-k proposatua, Analak hexadetan antolaturik zeudelako ideiatik abiatzen da. Ideia honen oinarria da lehenengo sei liburuak Tiberioren agintaldiari eskaintzen zaizkiola, eta Neronen aginteratzea XIII. liburuan hasten dela. Liburuen segida, beraz, seinakako multzoetan, honakoa litzateke: I-VI. liburuak, Tiberio (14-31); VII-XII . liburuak, Kaligula eta Klaudio (32-54); eta XIII-XVIII. liburuak, Neron (54-68).\nAnalei hamazortzi liburu esleitzeak Historien kopurua hamarrean uztea dakar, eta onartzea ezen, lan honen amaia 70. urtean gelditzen denez gero, gainerako kondairak, 96. urtera arte, zortzi liburu baino gutxiagotan sartu beharko lukeela. Hipotesi honi planteatzen zaion eragozpen nagusia da desproportzio nabaria lekarkeela lehenengo lau liburuetan historiaturiko liburu-kopuruan: lehenengo bietan bi urte, eta hurrengo zortzietan, gainerako hogeita seiak bildu beharko lirateke; halaber, Analen azken bi liburuek Neronen agintaldiko azken bi urteak azaltzen jardun beharko lukete.\nArazo hau konpondu guran, Sagek gaia banatzeko beste era bat iradokitzen du. Proposamen horren koskarik handiena da bere formulazioa Jeronimoren albistea okerra izatetik abiatzen dela. Jeronimok Tazitoren lana jada desosorik ezagutuko zukeen. Lan honek, berez, 31 liburu izango zituen, Plinio Zaharraren Historiek bezala. 31 liburuotarik 17 Analei legozkieke, eta 14 Historiei.\nKontsolagarri gisan, segurrenik, literatura latindarretik kontserbatu zaizkigun lanak onenak direla esan ohi da. Tazitoren kasua bestelakoaren erakusgarri izan daiteke. Kanona osatzen duten autoreak kontserbatu izan dira, eta kanon hori, mendeetan zehar, aldatuz joan da: klasikotzat oso goiz aitorturiko autoreei, denborarekin, beste batzuk gehituz joan zaizkie, arrazoi ezberdinak bide: euren eduki morala; transmititu duten tankera historiko, mitologiko, instituzionaleko ugaritasuna; eguneroko arazoekiko lotura zuzena... Bere garaian, Plinio Gaztearen adierazpenei jaramon egitekotan, idazle miretsia izan zen Tazito ahaztuta egon zen mendeetan zehar. Egia da ondorengo historialari handiengan eragina izan zuena, hala nola Amiano Martzelinorengan (IV. mendea), baina bana-banako eragina izan zen, orokorra izatera iristen ez dena, transmisio egokia segurtatzeko nahitaezko berau. Horrexek esplikatzen du bere lanaren estimuari buruzko nahasmena, Jeronimorengan nabaria dena, eta, batez ere, esplikatzen du nola hain desosorik iritsi den guregana, eta eskuizkribu bakarrean, zeinetik gainerako eskuizkribuak datozen.\nLana kontserbatzen diguten kodizeetariko bat, oraintxe ikusiko dugunez, garai karolinokoa da, non Frantzian kokaturiko «errenazimentu» bat gertatzen den. Idazkera karolinoa sortzen da, irakurtze errazekoa eta Europa guztira zabaltzen dena; eta bere jarraitzaile sentitzen diren kultura bat berreskuratzeko oinarrizkotzat jotzen diren autoreak kopiatzen dituzte. Bestea Monte Cassinoko abadiatik dator, XI. mendekoa da, –Abadiaren distiraldia bera–, eta hizki beneventarrean idatzita dago.\nEskuizkribu bakoitzetik transmitituriko lanak ez dira berdinak. Mediceus I.a izeneko kodexa, IX. mendekoa, Fuldako monastegitik dator, Karlomagnoren Inperioaren eremukoa berau, eta orain Florentzian dago (Bilbioteka Mediceo.Laurentzianoa, 68.1). Analen lehenengo sei liburuak dakartza, Tiberioren agintaldia, gorago aipatu ditugun hutsuneekin. Fuldatik Corbeyko monastegira pasatu zen, Westfalian berau, eta XVI. mende hasieran Italiara eraman zuten, italiar humanistek XV. mendean abiatu zuten eskuizkribuen «aurkikuntza» eta «berreskuratze» prozesu luzean. Italian, Mediciko Joan kardinalaren eskura pasatuko zen, zeina gero Leon X.a izango zen, eta kodize horrexen gainean oinarriturik dago editio princeps-a, Filipo Beroaldo Gaztearen eskutik.\nAnalen XI-XVI. liburuak eta jarraian Historien I-V liburuak transmititzen dituen Mediceus II.ari buruz (Biblioteka Mediceo-Laurentzianoa, 68.2), XV. mendean Florentziara pasatu zen, segurrenik, Bocaccioren interbentzioari esker.\nGeroagoko eskuizkribuen balioari buruzko anitz eztabaidaren ondoren, badirudi gehiengoak onarturiko ondoriora iritsi direla, hots, horiek guztiak aipaturiko eskuizkribuetatik edo denen eredu komun batetik datozela. Ondorioa, testuaren leheneratzean, ahalbideen urritasuna da, zenbait pasartetan arazorik agertzen den guztian.\nHISTORIA GENERO BEZALA[aldatu]\nHistorialari greko-latinoak eta oraingoak bereizteko, hitz bera erabiltzeak hasieran nahaste bat eragiten du, nahitaez argitu beharrekoa, Tazitoren irakurketari okerreko ikuspegitik heldu gura ez badiogu.\nErromatarrentzat, historia genero literario bat da. Baiezpen hau, idazleen euren ikuskeran oinarritua eta genero ezberdinen idazketa eramateko erari buruz arauak ematen dituena, ez da transmititzen denaren egiatasunarekin uztarrezina. Berez, horrek ez lekarke gertaeren azalpena irakurleari atsegin egiteko behar den apainduriaz janztea besterik. Esaterako, paisaien eta batailen deskribapenak sartzea gomendatzen da; eta, hain era argian ez bada ere, historialariak egoki deritzen pertsonaien karakterizazioari laguntzen dieten diskurtsoak nahitaezkoak dira. Diskurtso horiek, estilo zuzen eta zeharrean enuntziatuak, kondaira historikoetan tartekatzen dira.\nHala ere, literatura idazteak badu eskakizun bat, guk egiatasunaren parekotzat jotzen dugunaren aurkakoa, objektibitatea, alegia, gertaeren aurkezpenean. Historialaria objektiboa izan daitekeela ukatzearekin ez dugu hain pentsaera errotu honena egiten. Izatez, diskurtso historiko «zientifikoari» datxekion subjektibitatea erromatarren diskurtso historiko-literarioaren subjektibitatetik urrun dago. Gaur egun, historia metodo ezberdinak aplikatuz idazten da. Metodook historialariaren ideologiaren arabera hautatzen dira,. eta horrexek erabakitzen du gertaerak nolako jitez aurkezten diren, maneiaturiko datuei nolako hierarkia ezartzen zaien, etab. Baina historialaria hautaturiko metodoa datu egiaztatuen gainean aplikatzen saiatzen da. Bestalde, objektibitatearen sentsazioa, oro har, prosa aseptikoa erabiliz transmititzen da, zeinaren bitartez ez baitoa irakurlearen gozamen bila, haren informazio eta formazio bila baizik.\nErromatar historialariek euren azalpena, sarritan, protagonista egiten dituzten gizakumeen izaerari dagozkien datuetan oinarritzen dute; arreta irabazteko eta norabidetzeko asmoa duten pasarteekin markartzen dituzte giroak; gogoeta eta iritzi propioak sartzen dituzte, ez datu fidagarrien arteko erlaziotik ateratako ondoriotzat, egintza bakanen amaitzat baizik. Hala dio Tazitoren aditu batek, historialari honi prozedura induktiboa esleitzen dionean.\nPremisa hauen onarpenak egiten du, bai historiaren, bai poesiaren kasuan, aurrekariak interesgarri izan daitezen, latin-hizkuntzako edozein historialariri buruz iritzirik emateko. Generora egokituriko arau erretorikoak be6ten dituen aipuetatik ateratzen denez), nahiz eta historiok zer datatan amaitzen ziren jakin ez. Tazitoren garaikide Fabio Rustikok ere Neronen aldia historiatu zuen.\nEz dago aierurik ere egiterik autore hauek nolako eragina izan zuten Tazitoren historiara hurbiltzeko eran. Horixe da arrazoia, aurreko historialariek Tazitorengan izan zitzaketen eraginez mintzatzean, Salustio argi propioz nabarmentzeko. Inguruan izan zituzten zirkunstantzia politikoetan halako kointzidentzia bat, baita Zizeronen prosatik aldentze komuna ere, badira aski arrazoi, bien artean kidetasun argia hautemateko.\nTazitoren eta Salustioren arteko kidetasunak badiren arren, ez dago dudarik, ez politikoki, ez kulturalki, parekotasunak ez direla handiegiak. Salustiok idazten duenean, Erromako egoera politikoa sendatzeko modukoa da, erakundeak ibili baitabiltza eta arriskua gizabanakoen portaeratik baitator. Botere absolutua ez da mamitzeraino iristen eta, Zesarren eta Ponpeioren arteko gerra zibila bizi duen arren, Zesarren aldean jokatu izanak ez dirudi benetako lorratzik utzi dionik. Haren monografiei darien pesimismoak, arrazoi jakinen ondorio denak eta, interpretaziora ekarrita, indibidualez haragoko kausen berri ematen digunak, ez dauka Tazitoren pesimismoaren antzik; hau jada egitura behin betikora iritsitako errealitate jarraituari buruzko autorearen analisiaren emaitza da.\nBestalde, Salustiorekiko antzak honako kontuan oinarritzen dira: nahiz eta Tazitok analgileen tankeran idatzi, hots, narrazioaren gida edo egiturazko banakuntzaren irizpidetzat, urteko espazioa hartzeko tradizioari eutsi, Augustorekin gertaturiko aldakuntza politikoen ondorioz, hurrengo monarkak narrazioaren ardatz bihurtu dira; horrek Katilinaren eta Jugurtaren monografietara hurbiltzen du. Tiberiori dedikaturiko hexada, nolabait, monografia antzekoa da, zeinaren irakurketak bere baitan duen zentzua. Kontradikzio hori IV. mendean jada desagertua da. Analen eta Historien irakurketari biografia independenteei bezala ekiten zaie. Hortik dator Jeronimok, Tazitoren lanaz mintzatzean, Augustorengandik Domizianorenganako enperadoreen bizitzak bezala ikustea.\nTazitoren historialari gisako egiatasuna dela eta, bi lanen hitzaurre programatikoak dauzkagu. Bietan, aurre-azalpen bat ematen du, bere idatz-jarrera zein den; azalpen hori argitu egin nahi du, Erromako sistema politikoek sorreratik izan duten eboluzioaren ondorioz. Historietan, hitzaurrearen ardaztzat, jardun historiatzailea hartzen da, zirkunstantzia politikoen araberakoa; Analetan, historia idazteko era ezberdinak justifikatzen dituzten zirkunstantzia politikoak dira ardatz. Lehen kasuan, historiografiaren azalpen labur bat; bigarrenean, Erromako historia politikoaren kondaira labur bat. Bietan, ideia berbera: erregimen politikoak erabakitzen du historiagilearen jarduna, haren egiatasuna eta, areago oraindik, haren balio literarioa.\nPuntu komuna Augustoren agintaldiaren azkenera iristean lortzen da. Bakarraren aginteak egiari moxala ezartzen dio; batzuetan, pertsonaia historiatuaren onerako eta, beste batzuetan, txarrerako aldatzen du. Tazito, monarkia baten menpean bizi arren, ez da bortxaturik sentitzen, Trajanorekin askatasun garaia bizi baitute, non (Historiak 1.3) sentire quae uelis et quae sentias dicere licet. Bai lan batean, bai bestean, askatasun horixe da bere historiaren neutraltasuna baiesteko modua damaiona, eta hori Mendebaldeko ondare kulturalera igaro diren formulekin zehazten du. Historietan dio: neque amore quisquam et sine odio dicendus est. Eta, Analetan, ideia bere erarik ezagunenean errepikatzen da, beharbada, enuntziatu orokorragoari eragiten dion laburtasun handiagoagatik: sine ira et studio.\nTazitoren lan historikoaren berezitasunak ulertzeko ahaleginean, beharbada, jakin beharrekoa izango da diktadura batek idazleengan nolako eragina daukan. Txandako monarkak ezarritako araura makurtzen ez den edozein jarduni errezeloz begiratzen dion aginte zorrozpean bizi izaten ohiturik, politikariak ezertan nabarmendu gabe pasatu behar du, eta idazleak arbitrarietate nabarmenegikoa ez den monarka bat tronuratzeak eskainiko dion aukeraren zain egon behar du. Baina inoiz ahaztu gabe monarkaren botere absolutuak (eta horixe da K.o. I. mendearen azkenetako egoera, Tazito bere Historiak idazten hasten denean) hortxe jarraitzen duela, jokatzeko gertu, eta monarka arrazoizko baten heriotzak beste baten zorotasuna ekar dezakeela. Zirkunstantzia horietan, historialaria beharturik dago informazioa era neutroan, ez konprometigarrian, ematera, bere historia era onezkoan apaintzera, txandako enperadorearen ederra lortu gura badu; edo bere pentsakizunak anbiguotasunean, zehar-aipuetan, ironian ezkutatzera. Ez dago garaien ustelkeriari buruzko adierazpen borobilik egiterik, Salustioren antzera, ez jarrera-hartze zuzenik, interpretazio okerra izan dezaketen auzietan. Zizeronen estiloak idazleengan eragindako neketik aparte, badira arrazoiak, beste prosa mota bat abiatzeko, ideiak halakotzat enuntziatu gabe transmititzeko bidea ematen duena.\nTazitok bete-betean bereganaturiko egoera horrexek esplika lezake, beharbada, zergatik ez duen betetzen bere Historien (1.1.4.) hitzaurrean eginiko promesa: Nerva eta Trajanoren agintaldien historia idaztea, mundu segurragora itzultzeaz baliaturik. Botere absolutuak, sine ira et studio delakoaren, Tazito historialariaren lemaren aurrez, gertaeren azalpenean jarrera-hartze bat bilatzen du. Horren ausentzia berez da deliktiboa.\nTazitoren prosa berdingabea da eta ez zuen imitatzailerik ere izan. Egia historikoak mila aurpegi hartzen ditu. Tazitoren adierazpen pertsonalak urriak dira eta, euretariko baten aurrez gaudenean ere, benetako esanahia –idatzira pasatzean, autoreak gogoan zeukana– ez da nabaria. Bakoitza norabide bat baino gehiagotarantz bidera daiteke; horregatik, zaila da jakitera heltzea, ez bakarrik haren jarrera politikoa zein zen, baizik zeintzuk printzipio erlijioso eta moraletatik abiatzen zen.\nGertaerei buruz jaulkitako iritziak pilatu egiten dira: haietaz arduratu ziren historialariak iritzi ezberdinak dituzte; zurrumurruek –ia beti askotarikoak, gertaera berari buruz– norabide ezberdinetarantz daramate; inori zehazki esleitzen ez zaizkion eta, beraz, objektibitate sentsazio handiagoa eman dezaketen informazioak ugaldu eta elkargaindu egiten dira, eta gertaerak errealitatean izan ohi diren bezain koadro konplexuaren aurrez uzten dute irakurlea. Brakiologiak, lotura logikozko partikulen urritasuna, hitzen eta esamoldeen erabilerako aldakuntza, dena batzen da, interpretazio bakar bat zailtzeko.\nTazitoren eragina urria da bere heriotzaren ondorengo lehenengo mendeetan, eta ia hutsa, Erdi Aroan zehar. Ikusia dugunez, haren «aurkikundea» XV. mendean gertatzen da eta edizio osoa, 1515ean. Hots, humanisten artean, zizeronismorik beroena zabaltzen denean.\nLehen-lehenetik, Tazitori begiratzeko iritziak ezberdinak dira. Alde batetik, harengan, onartutako ereduaren, Zizeronen aldean, latin txarraren kasu argi bat ikusten dutenak daude; bestetik, haren lanak eta, euron artean, Germania, batez ere, nazionalismo hasberriaren euskarritzat, gartsuki hartzen dituztenak eta haren argitasun politikoari arretaz begiratzen diotenak daude.\nBaina, batez ere, XVI. mendearen azken aldetik eta XVII. mendearen lehenengo erdian zehar dugu, Tazitoren alde politikoak garrantzirik handiena hartzen duena. 1580-1581ko ikasturte akademikoan, Justus Lipsiusek haren lana 1580ean argitaratu zuenetik berehala, Marko Antonio Muretek Erroman hiru hitzaldi ematen ditu Tazitoren gainean, eta 1589an, Lipsiusek bere Politicorum libri sex lana argitaratzen du, «Tazitismoa» bezala ezaguturiko mugimenduaren sorreran eragin handia izan zuena. Lan honen edukiak ondorengo komentaristek eramango dituzten jarraibide formalak ere eskaintzen ditu. Lipsiusek autore askoren aipuak biltzen ditu, gobernatzen dutenen jokabidearen gida izateko asmoz; horien denen artean, pasarterik gehien ematen duena Tazito da. XVI. mende azkenean hasi eta ia mende oso batean zehar indarrean jarraituko duen pentsamendu korronteak era ezberdinak hartzen ditu, nahiz eta interesgarrienak ‘Estatu arrazoia’ delakoarekin zerikusi estua daukan.\nIzan ere, gehiegizko zizeronismoaren aurkako erreakzio gisan, Tazitoren prosak arreta pizten du bere trinkotasunagatik, maximetan jaulkitako pentsamenduaren zolitasunagatik, adierazpenaren kontzisioagatik. Historialariaren aldekoak eta kontrakoak sarritan jarkitzen dira. Haren balorapena, historialari eta moralista bezala, alde politikotik bereiztezina da eta Tazitoren gurtzaren erarik argiena dakar: haren garrantzia, pentsamendu politikoaren historiarako. Haren maximek edo, XVII. mendean deitzen zaien moduan, aforismoek, interes morala eta politikoa elkartzen dituzte. Parekotasun tazitoak ezartzen dira, zenbait monarka garaikide iradokitzen dituztenak: Tiberioren pertsonaia, kasuaren arabera, Albako Duke, Felipe II., Olivaresko Konde Duke edo herri bateko politikari garrantzitsuarekin bat egiten da, idazten den une eta lekuaren gorabeheran.\nUrte horietan zehar, Iruzkinak ugaltzen dira. Horien errepresentazio idatzirik nabarienek aforismoei toki nabarmena ematen diete, Hipokratesek medikuntzan markaturiko ereduari jarrai, edozein zientziak bereganatzeko modukoa berau. Eta autorerik ezagunenak giro politikokoak dira, hitzaren esanahi hertsiko politikariak ez direnean.\nP. Burke-k dioenez: «They (iruzkingileak, alegia) were not content with a tacitean Tacitus, but wanted what Álamos de Barrientos called ciencia politica... Alamos wrote with admiration: Los secretos de estado que toca y misterios de la prudencia politica, que tiene encerrados en sus relaciones.» Misterio hauek haren Aforismoak ondo aztertuz argitu daitezke, hortxe baitago Tazitoren jakinduria politikoa, azalean sumaezina.\nBidezko denez, horien interpretazio librean, bada ‘makiavelismoarekin’ nahastu ahal izatea ere. Ohartarazi dutenez, bada arazorik, pentsamendu politikoko bi korronteen arteko mugak ezartzean. Anbiguetatez markaturiko Tazitoren idaztiak interpretatzeko zailtasunari berezko zaio ondorio ezberdinetara iritsi ahal izatea, halako neurrian, non, oraindik gaur ere, iritzi kontrakoak baitaude haren jarrerari buruz, monarkia bezalako instituzioen aurrean.\nXVII. mendearen azkenerantz, tazitismoa indargetuz doa eta Tazitoren balorapena unean uneko korronte estilistikoetara egokitzen da, nahiz eta inoiz ez galdu konnotazio politikorik, irakurlearen ideologiaren arabera, kolore bata edo bestea hartzen duenik.\nOrrialdearen azken aldaketa: 17 ekaina 2020, 15:32.


Ezti-ur - Wikipedia, entziklopedia askea.\nEzti-ur basokada bat\nEzti-ura hartzitutako alkoholdun edari bat da, ur eta eztiz egina.\nAntzinatetik hartua, edari hau, lehen aldiz, Rig Vedaren hitzneurtuetan aipatzen da, (K.a 1700 eta 1100. urteen artean idatzia) Vedismoaren liburu sakratuetako bat.\nGrezia klasikoan, "melikraton" izenez ezagutzen zen, eta, erromatarrek, "agua mulsum" deitu zioten, bertsio hau, gozotutako ohiko ardoa baino ez zen arren.\nPliniok ezti-uraren lehen formula asmatu zuena Aristeo izan zela kontatzen du.\nEdari hau hartzen zuten antzinako beste kultura batzuk saxoiak, zeltak eta bikingoak izan ziren. Erdialdeko Amerikako maiek ere antzeko edariren bat ere hartzen zutela aurkitu da.\nBazegoen ohitura bat, ezkondutako bikoteek, Ilargiaren ziklo oso batean ezkontzaren ondoren, edari hau hartzekoa, euren lehen umea mutila izan zedin. Eta hortik dator Eztei-bidaiaren egungo ohitura (XVI. mendetik aurrera).


Euskotren, udako ordutegira egokitzen lehen zerbitzua - Usurbil - Noaua.eus\nEuskotren, udako ordutegira egokitzen lehen zerbitzua\nNoaua Aldizkaria 2022-06-20 08:00\nGaurtik hasita, udako ordutegira egokitzen joango dira hainbat zerbitzu. Euskotren-en txanda astelehen honetan.\nAstearte honetan, ekainaren 21ean, abiatuko dugu ofizialki uda garaia. Horrekin batera askorentzat, oporraldia eta zerbitzuentzat ordutegia egokitzeko unea asteotan. Euskotrenek jada astelehen honetan jarri du martxan, udako ordutegia.\nAstelehen honetatik, ekainaren 20tik indarrean du Euskotren-ek udako ordutegi berria. Urtero moduan, Usurbil zeharkatzen duen zerbitzua indartu egingo dute udako asteburu eta jaiegunetan. Urtean zehar 60 minuturo izaten da tren zerbitzua, uda parte honetan 30 minuturo. Informazio gehiago:\nAzken orduko aldaketarik ez bada, uztailaren 1ean jarriko du martxan udalerriko txoko ezberdinak lotzen dituen doako garraio zerbitzuak udako ordutegia. Urtero moduan, goizez bakarrik ibiliko da bidean, arratsaldeetan ez uztaila osoan. Abuztuan "Bidez Bide" izeneko zerbitzu hau etenda egongo da eta irailaren 1etik aurrera ohiko ordutegira itzuliko da. Uztailari dagokionean, 7:30etan, 10:30etan eta 13:30etan abiatzen diren zerbitzuei eutsiko die bus-taxiak; arratsaldekoak (15:30/19:00) bertan behera geratuko dira. Informazio gehiagorako deitu 630 643 596 telefono zenbakira. Ordutegi osoa hemen kontsulta dezakezue: Bidez Bide\nEkainaren 27tik aurrera udako ordutegia izango du indarrean Sutegi udal liburutegiak. Tarte honetan, astelehenetik ostiralera 9:30-14:00 artean irekiko dute. Uztaileko astelehenetan goiz eta arratsaldez zabalduko dute; 9:30-14:00 artean eta 17:00-19:00 artean. Urrira arte (uztailean, abuztuan eta irailean) itxita egongo da udal liburutegia larunbatetan. Informazio gehiago: biblioteka@usurbil.eus/ 943 360 693 / Irazu, 14 / 688 625 477 (whatsapp zerbitzua).\nEkainaren 30era arte 9:00-13:00 artean zabalduko dute Usurbilgo KzGunea. Uztailean arratsaldez, 16:00-20:00 artean eta abuztuan itxita egongo da. Irailaren 1ean irekiko dute berriz. Informazio gehiagorako:\n-Uztailaren 15era arte: astelehenetik ostiralera, 10:15-12:50 eta 16:00-18:50 artean zabalik; larunbatetan, 09:00-12:50 artean irekiko dute. Igande eta jai-egunetan itxita.\n-Uztailaren 15etik irailaren 15era: astelehenetik ostiralera, 10:15-12:50 artean eta 16:00-18:20 artean. Larunbatetan, 09:00-12:50 artean. Igande eta jai-egunetan itxita.


Hasiera / Edertasunik gabeko edertasuna / U Beauty Multimodal Defender SPF 30 - 50ml\nMarka: U Edertasuna\nAzpitotala: € 198.95\nEginkizun anitzeko formula, hiperpigmentazioa modu argian zuzentzen duena, larruazala UVaren aurkako kalteetatik babesten duen bitartean. Aurrerapen formula honek iraganeko eta etorkizuneko argazki kalteei aurre egiten die, aldi berean azala argitu, hoztu eta babesten duen bitartean. Markaren patentearekin zain dagoen SIREN Capsule Technology bikoitza erabiliz, larruazalaren tonua eta ehundura berdintzen ditu hiperpigmentazioa, orban ilunak, beroak eragindako orbanak ...\nEginkizun anitzeko formula, hiperpigmentazioa modu argian zuzentzen duena, larruazala UVaren kontrako kalteetatik babesten duen bitartean.\nAurrerapen formula honek iraganeko eta etorkizuneko argazki kalteari aurre egiten dio, aldi berean azala argitu, hoztu eta babesten duen bitartean. Markaren patentearekin zain dagoen SIREN Capsule Technology bikoitza erabiliz, larruazalaren tonua eta ehundura berdintzen ditu, hiperpigmentazioa, orban ilunak, beroak eragindako orbanak eta lerro finak zuzenduz UVA, UVB, IR (infragorriak) eta HEV (urdinak) aurkako babes estrategikoa eskaintzen duen bitartean. argia) esposizioa.\nSIREN Kapsula klasikoa (U Beauty-ren kultua gogoko duen Resurfacing Compound-en aurkitzen da) SUN-SIREN berriarekin parekatzen da, melanina sintesiaz arduratzen den entzima gakoa segurtasunez inhibitzen duen molekula argigarria baitu foto-babeseko propietateak eskaintzen dituen bitartean. Laburbilduz, dagoeneko gertatutako kalteak modu ikusgarrian tratatzen dituen bitartean koloreztatzea ekiditen du. Gainera, krema hau antioxidatzaile indartsuekin (esate baterako, C eta E bitaminekin), osagai hidratatzaileak (azido hialuronikoa eta karite gurina barne) eta zink oxidoa da, erradiazio UVaren aurkako hesi fisikoa sortzeko.\nMolekula argigarri batek melanina sintesi kaltegarria inhibitzen du hiperpigmentazioari aurre egiteko.\nC bitaminak zelula normala aldatzen du eta kolageno handitzen du.\nAzido hialuronikoa, E bitamina, karite gurina, jojoba eta almendra olioak azala defendatzen, elikatzen, potoloa eta leuna da.\nZink oxidoak, blokeatzaile fisikoa, larruazala UVA, UVB, IR eta HEV argien aurka babesten du.\nEz-komedogenikoa. Usainik gabea. Hipoalergenikoa.\nItalian egina, CO2rik gabeko instalazioetan. Leaping Bunny eta Butterfly Mark ziurtagiriak.


Sestaoko Udala - Behargintzak ekintzaileei laguntzeko programa jarriko du martxan, guztira 12 plazarekin\nBehargintzak ekintzaileei laguntzeko programa jarriko du martxan, guztira 12 plazarekin\nSestaoko Behargintzak ekintzailetza-programa bat jarriko du martxan enpresa-ideia bat garatu nahi duten edo negozio berri bat martxan jartzeko urratsa ematen duten guztiei.\nUrtero bezala, Lanbide-Euskal Enplegu Zerbitzuak ekintzaileei laguntzeko diru-laguntzen deialdia onartu dute 2018-2019 aldirako, ekintzailetzaren tokiko proiektuen esparruan. Sestaoko Udalak, Behargintza Zentroaren bitartez, proiektuaren erakunde laguntzaileetako bat izendatu du, eta, beraz, 13.000 euroko diru-laguntza jasoko du proiektu hau garatzeko.\nLanbidek aurten Behargintzari 12 pertsonarekin lan egiteko aukera eman dio; hamar, enpresa-ideia bat garatzeko programan, eta bi, enpresa-jarduera berriak martxan jartzeko programan.\nHona hemen Sestaoko Behargintzari esleitu zaizkion lekuak, sexu eta adinaren arabera:\n< 30 urte (emakumeak)\n< 30 urte (gizonak)\n≥ 30 urte (emakumeak)\n≥ 30 urte (gizonak)\nEnplegu Zerbitzuak ezarritako baldintzen arabera, lehenengoek 1.000 euroko laguntza eskuratu ahal izango dute enpresa-ideia bat garatzeko. Negozio berria sortzeko urratsa ematen dutenek, berriz, 1.500 euroko diru-laguntza jasoko dute. Zenbateko horiek % 15 areagotuko dira ekintzailea emakumea baldin bada, eta beste % 15, parte-hartzailea 18 urtetik 30 urtera bitartekoa bada.\nEkintzailetza programa, edozein aldaeratan izanik ere, Sestaon erroldatuta eta langabezian dauden pertsonei bideratuta egongo da. Ikastaroek bi hilabeteko iraupena izango dute, eta martxoaren 6tik maiatzaren 5era bitartean egingo dira. Interesdunek martxoaren 4ra arteko epea dute (eguerdiko 12:00ak arte) Udal Erregistroan izena emateko.\nParte-hartzaileak aukeratzean, kontuan hartuko dira honako hauek: sustatzaileen egokitasun-maila, bateragarritasuna eta haien ideia, zenbat denbora daramaten langabezian eta bideragarritasun-plana edo negozio-ideia.\nEnpresa-ideia berriak garatzeko programaren helburua da, edozein jarduera-adarretako negozio-ideian oinarrituta, ekintzaileak analisia egitea eta bideragarritasun-plana garatzea, ondoren Behargintzan aurkezteko, baliozkotzat jo dadin.\nEra berean, enpresa-jarduera berriak martxan jartzeko programaren helburua da sustatzaileak, definitutako negozio-ideia batetik eta garatutako bideragarritasun-plan batetik abiatuta, enpresa edo negozio hori sortzeko beharrezkoak diren urratsak ematea eta Jarduera Ekonomikoen gaineko Zergan alta ematea.\nEdozein informaziorako Behargintza Zentrora jo daiteke, edo, bestela, Behargintzaren web orria kontsultatu. Bertatik, aurkeztu beharreko dokumentazioa, laburpena eta dagokion araudia jasotzen dituen eskabide orriak deskarga daitezke.


Bihar irekiko da epea musika lantzeko entsegu-aretoak eskatzeko « Prentsa oharrak\nBihar irekiko da epea musika lantzeko entsegu-aretoak eskatzeko\nKategoriak: Prentsa oharrak — Komunikazio Zerbitzua / Servicio de Comunicación — 28 otsaila 2018 12:56\nMartxoaren 19ra arte eman ahalko dute izena interesdunek, aretoak 2018ko apiriletik 2019ko martxora arte erabiltzeko\nGure hirian musika sorkuntza sustatzeko asmoz, Gasteizko Udalak, Kultura, Hezkuntza eta Kirol Sailaren bitartez, diru-laguntzak emango ditu talde bateko kide diren musikari gasteiztarrek entsegu-aretoak erabiltzerik izan dezaten, bertan beren lanak sortu, entseatu eta grabatzeko.\nUdalaren web-orrian (www.vitoria-gasteiz.org) izena emateko epea ireki da, martxoaren 1etik 19ra arte. Lekuak esleitzeko zozketa martxoaren 23an egingo da. Zozketan ateratako zenbakitik aurrera aukeratu ahalko da, izen-ematearen hurrenkerari jarraituz. 2018ko apiriletik 2019ko martxora arte erabili ahalko dira aretoak.


NgocNga, 53 y. o. ♀ Vietnam , Ho Chi Minh City\nI'm "seeking" my Mr. Right. I know he is in somewhere, and of course he also is finding his Ms. Right is Me... Please appear if we have fate together...\nhoahcmc, 41 y. o. ♀ Vietnam , Ho Chi Minh City\nSomeone living in HCMC, who is really free of marriage, honest and respects people.\nhanahle, 28 y. o. ♀ Vietnam , Ho Chi Minh City\nlilytran, 34 y. o. ♀ Vietnam , Ho Chi Minh City\nsansansan, 31 y. o. ♀ Vietnam , Ho Chi Minh City\nHaOanh, 31 y. o. ♀ Vietnam , Vinh


Routakodon joulukalenteri, luukku 24 | Routakoto\n← Raapale 365 – Rakkaustarina (30.12.)\nRaapale 366 – Viimeiset ja ensimmäiset (31.12.) →


Letras de Anima zaitez de Negu Gorriak | euskal musika, música vasca\n4.805 canciones, 45.355 comentarios, 575 artistas, 511 álbums, 7.840 usuarios (419 visitantes online) y 34 conciertos.\nAnima zaitez (Negu Gorriak)\nAnima zaitez (Letras)\nReggae beste gauza da eta\n(Eh,ez dakizu zer dion zure lagunak?)\nMugitu,mugitu, kezkak baztertu\nZer diozu duzula?\nEz naiz zutaz fido.\nen 6/8/09, #66633\nmuy wen tema interpreta2 x Negu Gorriak, este tema es original% de Bob Marley ke se yama Lively up yourself........ Hay muxos ke esperamos ke se re-organice Negu Gorriak y Kortatu al mismo tiempo......\nen 26/10/08, #62584\noioiiiiiiiiii ze kanta eararraaaaaaaaaaaaaaaa\nen 17/2/07, #45370\nReggae!! GORA NG!


Eudoxia Makrenbolitisa - Wikipedia, entziklopedia askea.\n1Aurrekariak eta lehen bizitza\n← Catherine of Bulgaria (en) - Maria of Alania (en) →\n1021 (egutegi gregorianoa)\n1096 (egutegi gregorianoa) (74/75 urte)\nNikephoros Diogenes (en)\nLeo Diogenes (en)\nKonstantios Doukas (en)\nMikel VII.a Dukas\nidazlea, subiranoa eta moja kristaua\nEudoxia Makrenbolitisa (antzinako grezieraz: Ευδοκία Μακρεμβολίτισσα; 1021-1096) bizantziar enperatriza izan zen Konstantino X.a Dukas eta Erroman IV.a Diogenes enperadore bizantziarrekin ezkontzeagatik. Bere seme gaztearen, Mikel VII.aren, erregeorde gisa aritu zen 1067an, eta uko egin zion Erroman IV.a Diogenesekin ezkontzeagatik. Historia- eta mitologia-hiztegi bat bildu zuen.\nAurrekariak eta lehen bizitza[aldatu | aldatu iturburu kodea]\nEudoxia Joan Makrenbolitaren alaba zen eta Mikel Zerulario Konstantinoplako patriarkaren iloba, haren izekorekin ezkondu baitzen. Joanek, Konstantinoplako aristokratak, Zerulariorekin bat egin zuen 1040an Mikel IV.a enperadorearen kontrako konspirazioan, baina beraien plana beranduago geratu egin zen.\nEudoxia enperatriza[aldatu | aldatu iturburu kodea]\nLehen aldiz ezkondu zen 1050 baino lehenagoko uneren batean, Konstantino X.a Dukas bizantziar enperadorearekin. Guztira zazpi seme-alaba izan zituen; 1059 inguru hiru ume zituen: Mikel VII.a izango zen, umetan hil zen bat eta Andronikos Dukas. Besteak, Konstantzio, Teodora eta Zoe, 1059an, Konstantino enperadore egin ondoren, jaio ziren.\nKonstantino X.a Dukas enperadore koroatu zuten 1059ko azaroaren 23an, Isaak I.a Komnenok abdikatu eta hurrengo egunean. Eudoxia handik gutxira augusta koroatu zuten, seguruenik urte berean. Konstantino 1066ko urrian gaixotu zenean, Joan Dukas zesarra eta Joan VIII.a Jifilino patriarka izendatu zituen korregente. Mikel eta Konstantzio bakarrik zaindu behar zituen Eudoxiak, baina Konstantinok bazekien hori baino anbizio handiagoa zuela. Konstantino hurrengo urtean hil zen, 1067ko maiatzaren 23an.\nKonstantino 1067an hil zenean, Mikel VII.a eta Konstantzio semeen izenean erregeordetza berretsi zitzaion, Konstantinoren anaiarekin batera, Joan Dukas zesarrarekin. Mikel VII.ak adina zuen bakarrik gobernatzeko baina, hala ere, anairik gazteenarekin koenperadoretzat hartu zuten, Eudoxiak inperioa administratzen zuen bitartean. Historialari batzuen iritziz, Eudoxia enperatrizak benetan agintzen zuen, erreginaorde batek baino gehiago. Garaiko Mikel Psellosen arabera, Eudoxiak "[Konstantino X.a] jarraitu zuen agintari goren gisa, ez zien gobernua beste batzuei eman... berak hartu zuen administrazio osoaren kontrola zuzenean". Gobernari-estatusa txanponetan eta ikonografia publikoan islatzen da.\nKonstantinoren heriotza-ohean hitz eman zuen berriro ez zela ezkonduko, eta Erroman Diogenes, armadan oso popularra zen jenerala, preso hartu eta erbesteratu ere egin zuten, tronua nahi zuela uste baitzuten. Hala ere, berak bakarrik inperioaren ekialdeko muga arriskutan jartzen zuten seljuktarren inbasioak geldiarazteko gai ez zela ikusita, bere zinari uko egin eta Erromanekin ezkondu zen, Joan Dukasek, Konstantinoplako Joan VIII.a patriarkak edo bere seme Mikelek onartu ez arren. .\nEzkontza 1068ko urtarrilaren 1ean egin zen, eta une berean Joan Jifilino patriarkak koenperadore izendatu zuten Erroman IV.a izenarekin. Bere laguntzarekin, Eudoxia gai izan zen berehalako arriskua baztertzeko. Bi seme-alaba izan zituen Erroman IV.arekin, Nizeforo eta Leon. Garai hartan, Erroman IV.ak enperadore izendatu zuen Eudoxia eta Konstantinoren beste semeetako bat, Andronika Dukas, nahiz eta gurasoek eta anaiek boteretik kanpo utzi zuten. Hala ere, Eudoxia ez zen oso pozik bizi senar berriarekin, oso gerrazale eta gogotsua baitzen, eta pixkanaka boteretik kanpo utzi zuen.\nManzikerteko guduan (1071) turkiar seljuktarrek Erroman IV.a preso hartu zutenean, Eudoxiak eta Mikelek berriz hartu zuten gobernua, Erromanek bizirik iraun zuela eta Konstantinoplara itzultzen ari zela jakin arte. Joan Dukasek eta baregoen guardiak presioa egin zioten Eudoxiari boterea Mikelen esku utzi eta Bosforoko monasterio batera erretiratzeko.\nEudoxiak Mikel Zerulario hil eta gutxira kanonizatzea ziurtatu zuen, eta 1054. urteko Ekialdeko Zisma Handiaren ondoren grekoen independentzia espiritualaren buruzagia bihurtu zen.\nNizeforo III.a Botaniatesek, Mikel VII.a 1078an garaitu zuenak, hiriburura itzularazi zuen eta mesede ugari egin zizkion. Harekin ezkontzea ere eskaini zion. Plan hori ez zen gauzatu, Joan Dukas zesarra aurka zegoelako, eta Eudoxia moja gisa hil zen 1081ean Alexio I.a Komneno boterera igo ondorengo urteren batean.\nEudoxiak historia- eta mitologia-hiztegi bat bildu zuen, eta hiztegi horri deitu zion Ἰωνιά, hau da, «Bioleta-bilduma edo -geruza». Bere senar Erroman IV.a Diogenesek idatzi zuen hitzaurrea, eta honela deskribatzen du lana: «Jainkoen, heroien eta heroinen genealogia-bilduma bat, haien metamorfosia, fabula eta historiena, antzinatekoek gordetzen zituztenak; zenbait filosoforen albisteak ere baditu». Hala ere, orain uste da liburua konpilazio modernoa dela (XVI. mendekoa), Eudoxiari egozten zaiona, eta Konstantino Paleokapa faltsutzaileak 1540 inguruan konpilatzen duela. Lana bilduma bat denaren iturburuak Diogenes Laerzio eta Suda dira.\nKonstantino X.a Dukasekin izandako lehen ezkontzatik jaio ziren:\nAndroniko Dukas, 1068tik 1078rako koenperadorea.\nKonstantzio Dukas, 1060tik 1078ra bitarteko koenperadorea, 1081ean hila.\nAna Dukas, abitua hartu eta moja egin zena.\nTeodora Dukas, Domenico Selvo Veneziako Dogoarekin ezkondu zena.\nZoe Dukas, Adriano Komnenorekin, Alexio I.a Komneno enperadorearen anaiarekin, ezkondu zena.\nErroman IV.a Diogenesekin izan zuen bigarren ezkontzatik jaio ziren:\nMikel Psellos oso hurbilekoa zuen, eta Eudoxiak «osaba»tzat zuen. Psellosen arabera, oso noble, eder eta jakintsua zen.\nWikimedia Commons-ek Eudoxia Makrembolitisari buruzko multimedia-kategoria du.\nLan honek Wikipediako ingelesezko «Eudokia Makrembolitissa»ren itzulpen bat du, eta editoreek argitaratu dute, GNUren dokumentazio libreko lizentziaren eta Creative Mons Atr-UnportBerdin 3.0 lizentziaren bidez.\n↑ a b c LYNDA GARLAND. (1999). Byzantine Empresses Women And Power In Byzantium A A. D. 527 1204 [ 1999. ] (Noiz kontsultatua: 2022-03-21).\n↑ (Ingelesez) «Eudokia Makrembolitissa» Oxford Reference doi:10.1093/oi/authority.20110803095800836. (Noiz kontsultatua: 2022-03-21).\n↑ a b Jeffreys, Michael. (2016). "Empress Eudokia Makrembolitissa", Prosopography of the Byzantine world. King's College ISBN 1-908951-20-6. PMC 1029069107. (Noiz kontsultatua: 2022-03-21).\n↑ a b Grierson, Philip. (1973). Catalogue of the Byzantine Coins in the Dumbarton Oaks Collection and in the Whittemore Collection, Volume 3, Leo III to Nicephorus III, 717–1081. Washington, DC: Dumbarton Oaks, Trustees for Harvard University (Noiz kontsultatua: 2022-03-21).\n↑ a b Smith, William. (2005). A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood.. (Noiz kontsultatua: 2022-03-21).\n↑ Psellos, Mikel. «Chronographia» sourcebooks.fordham.edu (VII. liburua) (Noiz kontsultatua: 2022-03-21).\n↑ a b Maier, Franz Georg. (1974). Bizancio. Historia Universal Siglo XXI ISBN 84-323-0118-3. PMC 5067565. (Noiz kontsultatua: 2022-03-21).\n↑ Chisholm, Hugh, ed.. (1911). Eudocia Macrembolitissa. Encyclopædia Britannica. Vol. 9 (11th ed.). Cambridge University Press. (Noiz kontsultatua: 2022-03-21).\n↑ Dorandi, Tiziano (2013). "Introduction". Diogenes Laertius: Lives of Eminent Philosophers. Cambridge University Press. pp. 7–9. ISBN 978-0521886819\nBizantziar Inperioko enperatrizak\nOrriaren azken aldaketa: 11 ekaina 2022, 19:50.


12ETAN, BERMUTA - eBook - Laie\nMaitasuna, zeloak, altruismoa, egoismoa, inbidia, erresumina, beharra, kariñoa, menpekotasuna, miseria, errua, plazera, damua, desesperazioa, nartzisismoa, beldurra, neurosia,? sentimendu- sorta zabalaren sorleku dira harremanak, eta horiek denak eta askoz gehiago ageri ditu eleberri honetako protagonista Bertak, bere bizitzaren errepasoa egin eta inportanteak izan diren pertsonekiko solasean: ama, aita, alaba, senarra, amama, anaia, maitalea, laguna? Mosaiko baten eran eraiki du Jasone Osorok lan hau: pieza txikiz osatua, tesela bakoitza kolore batekoa, denak bere horretan bixiak eta bitxiak, baina elkarren ondoan jarrita koadro eder eta harrigarri bat osatzen dutenak, kaleidoskopio bat bezain ñabar eta mugikorra, urtetako esperientzia bital eta artistikoa erakusten duena; sortzailearen heldutasun emankorra..\nESKULARRU BELTZAK. IKASBIDAIA\nESKULARRU BELTZAK CASTING-A